
Subtilissimae  tot  Anatomicorum  indagines ?  quibus  diebus 
istis  intricata  humani  corporis  non  solum  y  sed  et  vi¬ 
ventium  omnium  molitio  tam  fuit  explanata ,  absque 
ullo  fere  ingenii  ^  mentisque  conatu  ad  rectam  magis 
istorum  analysim  instituendam  facile  ducunt.  Proinde 
a  celeberrimis  Viris  varie  modificatae  prolatae  fuere 
divisiones ,  seu  methodus ,  quae  plus  minusque  utiles  in¬ 
veniuntur  y  ut  oculis  subjiciatur  evolutus  }  explicatus 
tot  organorum  complexus ,  sicque  facilius  cunctorum 
relationes ,  usus  ?  ac  operationes  percipiantur. 

Rimantibus  y  quae  in  ovo  incubato  se  produnt  phae¬ 
nomena  datum  fuit  primam  ,  nec  non  successivam  or¬ 
ganorum  formationem  cognoscere ,  et  interea  nudis  etiam 
oculis  modum  9  quo  primitus  efformata  simul  cum 
caeteris  consociantur  ,  inspicere  sic  integram  fere  ani 

malis  compositionem  penetrari.  Haec  adjuncta  cum 
antea  observatis ,  ac  detectis  relate  ad  nervosum  sy¬ 
stema  humani  corporis  decompositionem  faciliorem 
reddidere  P  ac  analysim  simplicissimis  ,  vixque  inchoatis 
naturis  etiam  extensam  suggessere. 

E  melius  cognitis  relationibus  P  quae  inter  varias 
statuuntur  partes ,  e  rectius  investigata  intima  stru¬ 
ctura  P  atque  natura  normales  P  aeque  ac  a  morbo  pertur¬ 
batas  intimius  scrutari  facultates  ac  operationes ,  quis 
non  intelligit  ?  Nostrum  ideo  putavimus  ad  eximia  ac 
pulcherrima  consequenda ,  quae  a  clarissimis  Collegis 
Antecessoribus  tradentur  Physiologica  P  Pathologica  , 
ac  Therapeutica  praecepta  commodam  magis  vobis 
sternere  viam. 

AD  HUMANI  CORPORIS  ANALYSIM  ILLUSTRANDAM 


HABITA  IN  R.  ATHENAEI  ANATOMICO  THEATRO 


DIE  XXI  JANUARII  ,  AN.  MDCCCXVIh 


Amplissimi  hujus  loci  idea  dumtaxat  ,  Magnifice  Rector ,  PP. 
SS.ml ,  Auditores  humanissimi ,  gravissimus ,  mihique  jucundis¬ 
simus  conspectus  vester,  tot  illustrium  virorum,  ac  ingenuorum 
aepheborum  conventus,  sic  exigui  mei  ingenii  aciem  acuere  vi¬ 
dentur  ,  mentemque  extollere ,  ut  jam  de  magis  arduis ,  ac  dif¬ 
ficillimis  medicae  scientiae  principiis  disserere  me  aptum,  atque 
paratum  fere  persentiam.  Ast  heu  nimis  cito  infringi  ,  plum¬ 
beum,  ac  hebetatum  animum  reddi  ,  nimiamque  mei  fiduciam 
destrui  agnosco,  quum  ad  tam  sublimia  coram  vos  pertractanda, 
qua  decet  eloquentia  ,  ineptitudo  mea  non  minus  ,  ac  immensa 
vestrarum  notionum  copia  praesens  animo  objicitur  ,  ita  ut  vix 
ulla  maneat  spes  aliquid  proferre  ,  quod  vestras  alliciat  aures. 
Non  deessent  profecto  praeclara  argumenta ,  quae  magnam 

fandi  copiam  suppeterent,  ast  quae  non  a  vestris  jam  ratiociniis 
illustrata  ?  Prae  caeleris  commemorationis  ,  laudisque  digna  se 
sisterent  tot  Italorum  Clinicorum  eximii  labores,  ac  summae  utili¬ 
tatis  inventa ,  quibus  tam  brevi  temporis  spatio  magna  in  medicae 
artis  exercitio  lux  fuit  allata;  dum  non  solum  abscondita  morborum 
indoles  rectius  explanata,  sed  et  non  adhuc  perspectae  efficacis- 
simorum  remediorum  vires  haud  communi  sagacitati  scrutatae, 
atque  detectae  fuere. 

Sed,  et  quot  controstimuli  sic  dictae  doctrinae  fundamentum 
praebent  excogitata  ,  aut  experimentis  deducta  praecepta  forsan 
acutissimis  vestris  disquisitionibus  ex  omni  parte  ad  trutinam 
revocata  pluries  non  exaudivi  ?  An  quidquid  commodi,  pulchri, 
vel  excelsi  exhibet  haec  Brunonis  ,  ac  Darwinii  soboles 
sollicitis  Rasori  ,  Borda  ,  ac  Tommasini  curis  exornata 
amplificatum  ,  purgatum  ,  vestrisque  observationibus  confir¬ 
matum  ,  aut  quod  minus  firmi  rejectum  toties  haud  intellexi  ? 
Quid  igitur  diutius  in  istis  morari  juvat,  quae  alioquin  a  meo 
instituto  me  nimis  removerent  ? 

Quamobrem  tutum,  providurnque  magis  mihi  videtur  consilium 
vestris  sub  auspiciis  inquirere  num  sufficienter  tot  pulcherrimae 
pathologicae  ,  ac  therapeuticae  notiones  cum  illis  ,  quae  ab 
anatome  suppeditantur,  sint  connexae,  firmamque  basim  ab  ipsa 
depromant. 

Relictis  nunc  non  adeo  celebratis  theoriis  ,  quaeso  ,  num  sic 
firmiter  sint  innixae  ,  quae  a  Brunoniana  incitabilitate  dedu¬ 
ctae  :  si  affirmatur,  iterum  quaeso,  quae  partes,  quae  organa, 
qui  apparatus ,  quae  systemata  afficiuntur  toties  quoties  tot 
modis  ,  a  tot  salutiferis  ,  morbosisque  causis  temperata  ,  mu- 

tata ,  vel  commota  illa  observatur  ,  atque  conspicitur  !  Ubi  dein 
istius  est  sedes  ?  qui  locus  ?  Num  in  peculiari  tot  instrumento¬ 
rum  ,  ac  infinitorum  canalium  conspiratione  ,  quae  ad  humores 
parandos,  inque  motum  adigendos  inservit?  An  potius  in  illo  tot 
subtilissimorum  filorum  inextricabili  complexu,  a  quo  nervosum 
systema  exsurgit  ?  Quo  dein  praestigio  haec  tam  machinata  illam 
tam  simplicem  dictam  gignunt,  immutant,  atque  perturbant? 
Aut  vehementissime  fallimur,  aut  harum  quaestionum  solutio 
adhuc  desideratur.  Quapropter  mihi  videtur  incitabilitatem  om¬ 
nibus  corporibus  ,  in  quibus  aliquis  cujuscumque  naturae  per¬ 
ficitur  motus  ,  aut  aptitudo  ad  istum  existit  potius,  quam  com¬ 
plexae  humani  corporis  fabricae ,  functionibusque  dissimilibus 
accommodari  ,  ac  licet  in  simplicissimis  ,  inchoatisque  naturis 
aliqua  ad  excitamentum  dispositio  animadvertatur  ,  uti  demon¬ 
strant  vegetabilia  ,  zoophita  ,  polipi  ,  rizostomata  ,  medusae 
similiaque,  attamen  nec  universe  diffusa,  simplici,  ac  indivisi¬ 
bili  gaudent  excitabilitate .  Ast  si  non  in  his  tanta  simplicitate 
molitis ,  quomodo  illius  existentiam  concipere  in  magis  comple¬ 
xis  ,  tot  materiis,  tantoque  artificio  extractis ,  uti  humanum  est 
corpus  ?  Ast  si  nec  ex  vasculosi  ,  vel  nervosi  systematis  , 
nec  apparatuum  ,  totve  organorum  functionibus  exsurgit  talis 
qualis  stata  fuit  incitabilitas  ;  si  propriis  ,  distinctisque  actio¬ 
nibus  gaudent  molitiones  istae  ,  quid  de  incitamento  ?  Quid 
de  infirmantibus  ,  ac  de  incitantibus  ?  Quid  de  vigoris  ,  ac 
debilitatis  statu  ,  quibus  haec  medendi  methodus  innititur 
judicandum  ? 

Quae  demum  in  illis  sub  sthenica  ,  vel  asthenica  diathesi  mo¬ 
tationes  ?  Quae  ex  incitantium,  vel  deprimentium  gignuntur  vi?: 

An  gazosa  fluida,  hydrogenium,  acidum  carbonicum  inspirata, 
quae  super  sanguinem:  oleum,  et  aqua  laurocerasi,  acidum  cya- 
nogenum,  vel  prussicum  ,  quae  super  nerveum  fluidum:  frigus, 
quod  super  cellulosam ,  omnesque  immo  corporis  molleculas  vim 
exerunt,  eodem  modo  animalem  oeconomiam  afficiunt,  quum  sic 
dictam  debilitatem  inducunt?  An  consimilis  gaz  oxygenii  ,  oxidi 
gazosi  azoti ,  calorici  opii ,  liquorum  spirituosorum  corticis  pe- 
ruviani  virtus  ,  atque  efficacia  extiinulans  dicta  ?  Cordatum  ne¬ 
minem  asserere  puto. 

Haec  igitur  tam  celebrata  vigoris  ,  vel  debilitatis  vocabula  , 
iperstenici,  vel  ipostenici  status,  quibus  suffulta  est  ratio,  ac 
modus  praescribendi  remediorum,  insufficientes  sunt  expressiones 
non  beue  cognitae  conditionis  ,  in  qua  tot  reperiuntur  organa  : 
dictiones,  quae  nihil  aliud  nisi  nunc  majori  nunc  minori  cum 
vi,  nunc  tardius  nunc  celerius  perfici  functiones  sane  indicant: 
voces  ,  quae  uti  patet  omnibus  se  moventibus  corporibus  aeque 
aptantur,  ast  nullam  ideam  praebent  de  illarum  natura,  ac  ori¬ 
gine,  de  conditione,  in  qua  reperiuntur  simplices,  quaeque  ex 
bis  magis  compositae  exsurgunt  partes;  de  vario  modo  ,  quo 
humores  a  solidis  ,  ista  ab  illis  afficiuntur  ,  ac  de  iis  ,  qui  ab 
aethereis  oriuntur  effectus  ,  quod  intelligendum  de  admissis  re¬ 
mediorum  virtutibus. 

Perspicuum  igitur  ex  dictis  ab  incitabilitate  ductam  pathoge- 
niam  ,  ac  therapiam  tot  pulcherrimis  anatomicorum  laboribus  , 
physiologorum  inventis,  physicis  ,  chemicisque  corporum  dete¬ 
ctis  proprietatibus  minime  esse  innixas. 

Attamen  indubium  est  nec  levissimum  produci  morbum  , 
quin  aliqua  licet  paucarum  mollecularum  functio  sit  perturbata  : 

ast  hoc  fieri  non  posse  nisi  simul  sit  immutata  aut  fluidorum  , 
aut  organorum  actio  pariter  est  evictum.  Igitur  ad  diagnosim  , 
ad  prognosim  ,  ad  remediorum  applicationem  rectam  ,  et 
rationalem  instituendam  ,  mollecularum  ,  simplicium  organo¬ 
rum  ,  nec  non  compositorum  actiones  ,  ac  a  normali  statu 
declinationes  perscrutandae ,  ac  in  praesens  habendae  ,  ut  quae 
utiles  a  tot  remediorum  physicis,  chemicisque  proprietatibus 
sint  expectandae  mutationes  ,  agnoscantur.  Non  igitur  nimis  va¬ 
gae  ,  abstractae  ,  atque  a  cognita  corporis  structura  haud  de¬ 
ductae  proprietati  in  recto  medicinae  exercitio  fidendum. 

Cum  menti  alte  defixae  essent  relatae  considerationes  magis 
adcuratam  animalis  molitionis  analysim  instituere  opportunum, 
censuimus  ,  ut  sic  ex  successive  decompositis  systematis  ,  appa- 
ratubus ,  ac  organis  in  simpliciora,  ac  simplicissima  singulorum 
eluceret  actio  ,  ac  symbola  ,  qua  concurrunt  ,  dum  synthetica 
methodo  illa  iterum  ex  istis  componuntur,  ad  magis  complexas 
operationes ,  ac  functiones  perficiendas  ,  quod  analomen  phy¬ 
siologicam  constituit. 

En  quibus  momentosis  rationibus  primigeniam  animalium  stru¬ 
cturam  perscrutari,  hominis  magis  alta  exordia  investigari,  ac 
in  obscurissimum  generationis  arcanum  inquirere,  ut  ita  dicam, 
coacti  fuimus  (t). 


(i)  Observationes ,  quibus  ducti  atque  sujfulti  novam  gene¬ 
rationis  doctrinam  exhibuimus  in  peculiari  opusculo  gravissimo 
scientiarum  Academiae  judicio  die  i5  elapsi  decembris  subjecto , 
fuse  magis  expositae  inveniuntur . 

Ad  tam  abdita  reseranda ,  quae  nunc  ineunda  via  ?  Quo  duce , 
quibus  utendum  auxiliis  in  perscrutanda  omnium  magis  occulta, 
tenebris  amica  viventium  operatione,  ac  in  rimandis  tam  deli¬ 
catis,  ac  tenellulis  partibus  admirabili  naturae  conditis  arte,  iramo 
dicam  ,  pene  divina,  nam  quae  naturaliter,  quis  divinitus  facta 
non  videt? 

NiL  ab  excogitatis  ,  ac  a  Buffonio  exornatis  varii  generis 
molleculis  colligi  posse  ,  nullo  modo  intelligi ,  qua  ratione  ab 
istis  consociatis  gignantur  ,  ac  procreentur  tot  organa  ,  immo 
nec  simplicissima  vasa,  sine  quibus  organica  structura  nec  menti 
concipitur,  ad  hoc  nullius  utilitatis  esse  affinitates,  attractiones, 
penitus  destrui  argumenta,  quibus  innixa  est  epigenesis  ab  iilis , 
quae  palingenesiam  tuentur  perfecte  adgnoscunt,  qui  primoribus 
labiis  haec  delibarunt  arcana. 

Qua  ideo  ex  Malpighi  ,  Yolfii  ,  ac  Halleri  operibus  vi¬ 
vida  affulget  lux,  tenebrosas,  caecasque  oportet  pertentare  vias, 
quae  ad  inspicienda  animalium  primordia  aditum  praebent.  Ad 
haec  illustranda,  quae  non  opibus  humanis,  nec  arte  magistra 
proveniunt,  prae  caeteris  est  aptum  Halleri  ingeniosissimum, 
ac  observatione  partim  ,  partimque  e  conjecturis  desumtum 
ratiocinium. 

Subtilissimas  ,  ait  ,  quibus  involvitur  ovi  vitellus ,  membra¬ 
nas  cum  cute  ,  ac  intestinorum  tunicis  continuari  nudis  con¬ 
spicitur  oculis,  uti  et  per  illas  umbelicales  venae,  ac  arteriae 
reptantes;  sed  faecundationi  membranae  praeexistunt;  ergo  et 
vasa  umbilicalia.  Ast  si  venae ,  quae  cum  cava ,  si  arteriae  , 
quae  cum  mesenterica ,  ergo  insignes  praeexistunt  dicti  trunci. 
Atqui  si  isti  etiam  cor  ,  si  cor  nervi ,  si  nervi . 


Ast  en  ubi  incipiunt  conjecturae  ,  en  ubi  cum  observatione  de¬ 
serta  veritas  a  summo  Hallero. 

Perlustrantibus 'partes,  quae  primitus  ex  nova  pulli  formatione 
oculos  incurrunt,  in  umbilicali  area,  ac  in  vitelli  membranis 
numerosa  tantum  se  produnt  vasa ,  et  perperam  exquiruntur 
nervi.  Ergo  saltem  cum  illis  haud  praeexistunt. 

,  Praeterea  tum  in  gallinaceis  ,  ac  testudinum  ovis  ,  quae 
conspicitur,  mutatio  unice  a  maris  concursu  inducitur.  Ergo  qui 
praeexistentes  non  demonstrantur  nervi  a  patre  unice  sunt  repe¬ 
tendi  ,  cum  nil  aliunde  accedat. 

Ast  quaeso,  quia  mollecularum  ,  quae  a  prolifico  maris  li¬ 
quore  suppeditantur  ,  ac  nervosi  systematis  prima  rudimenta 
constituunt  ,  conjunctio  cum  vasculis  actu  non  inspicitur,  num 
simplex  haec  est  censenda  hypothesis  ?  Saltem  non  solum  ra¬ 
tiociniis ,  sed  non  parva  etiam  analogiae  vi  suffultam  esse,  ac  a 
modo  ,  quo  ex  ista  admissa  cuncta  explicantur,  judicium  etiam 
deducendum  ,  contendo.  Sed  quid  de  cordis  praeexistentia  sen¬ 
tiendum  ?  Mira  certe  res  est,  quod  dum  propriis  sub  oculis 
gradatim  hoc  organum  efformari  viderint,  potius  praeexistere, 
ac  evolvi  crediderint  summi  rerum  naturalium  laudati  scruta¬ 
tores  Malpighius  ,  atque  Hallerus  :  sed  ut  haec  melius 
intelligantur  successivae,  quas  inde  offert,  phases  ,  istarumque 
causa  perscrutanda. 

Primis  ab  incubatione  horis  vix  nisi  tenuissima  vascula  ,  ac 
cerebri,  et  medullae  spinalis  rudimenta  in  pullo  observari  in¬ 
dubium.  Cuncta,  quae  dein  manifestantur  organa,  ac  musculares 
praesertim  fibras  ,  a  conjuncta  nervorum  ,  vasorumque  actione 
gigni ,  atque  produci  comprobant  phaenomena ,  quae  ab  ipsis 

illarum  integritatem  servari,  ac  detineri  ostendunt.  His  igitur 
admissis,  facile  concipitur,  quo  modo  a  nervosae  substantiae  effi¬ 
cacia  muscularis  genitae  fibrae,  ac  circum  unum,  vel  alterum  ci¬ 
catriculae  vasculum  dispositae  cordis  complexae  fabricae  originem 
praebeant. 

En  ideo  cur  primitus  incurvum  vasculum  ,  indeque  omnino 
super  se  ipsum  reflexum  paullatim  inspiciatur ,  dum  sinister 
struitur  ventriculus  ,  cujus  fere  bilocularis  cavi  haec  unica  inve¬ 
nitur  ratio.  Ast  si  ex  simplici  vasculo  sublimi  sane  industria 
sensim  ,  sensimque  dictus  ventriculus  ,  cur  non  continuus  au¬ 
ricularis  saccus ,  cur  non  dexter  ventriculus ,  qui  multo  tardius 
manifestatur?  Pedetentim  mutatae  formae,  ac  mira  metamorpho¬ 
sis  ,  qua  ex  tenuissimis  vasculis  praecipuum  circuitus  ,  ac  tam 
compositum  machinatur  instrumentum,  oculis  subjiciuntur,  dum 
diligenter  ,  ac  attente  in  ovo  incubato  animales  ,  quae  ordiun¬ 
tur  telae ,  novaeque  vitae  processus  perlustrantur. 

Quomodo  a  cordis  actione  arteriosa  ,  aeque  ac  venosa  vasa 
exsurgant;  unde  eveniat  universum  capillare  textum;  qua  ra¬ 
tione  a  membranis  non  tantum  obtegatur  ,  sed  plane  effor- 
melur  foetus  ,  haud  difficile  erit  intelligere  :  nunc  comprobasse 
sufficiat  cellulosam  substantiam  cum  vasculis  unice  praeexistere, 
nervosam  a  faecundatione  suppeditari  ,  reliqua  ex  conjuncta 
istorum  actione  gigni ,  perfici ,  ac  pene  procreari. 

Relata  satis  superque  evincunt  non  ab  innovandi  cupiditate, 
nec  ab  hypotheticis  opinionibus  ductos  fuisse  ,  quum  in  illa  , 
quae  vestris  judiciis  subjecta  fuit,  humani  corporis  anaiysi  adum¬ 
brata,  cluo  tantum  praecipua  admisimus  systemata ,  sed  ad  hanc 
veritatem  statuendam  ab  assidua  naturae  investigatione  ,  ac  a 

primigenia  animalium  formatione  desumpta  fuisse  validissima 
argumenta. 

Quum  primis  ab  excitata  vita  diebus  nulla  nisi  caellulosa ,  ac 
nervosa  adsit  substantia,  aequum  est  conjicere  reliquas  a  vasculis 
cum  nervorum  concursu  secretas,  depositas,  efformatas ,  ac  tam¬ 
quam  idoneas  materias  a  natura  sapienter  esse  usurpatas,  qui¬ 
bus  variis  usibus  dicatae  conficiuntur  molitiones.  Hinc  consulto 
seorsim  singulas  perpendere  commodum  ac  juxta  naturae  fines 
peractum  judicavimus. 

Non  diffitendum  postrema  haec  jam  magna  ex  parte  a  Clar* 
BtCHAT  tradita  fuisse,  atque  edocta  (i).  Sed  ex  appositis  liaud 
valde  aptis  nominibus  non  perfecte  istarum  proprietates,  ac  fines 
elucent,  quibus  substantiae  tot  diversis  in  modis  impenduntur 
ad  simplices  ,  compositosve  apparatus  ,  qui  functiones ,  aut  ad 
systemata  machinanda,  quae  vitam  constituentes  operationes  per¬ 
ficiunt. 

Ex  dictis  una  cum  caelluloso  textu  admittere  coacti  sumus  , 
-praeexistentem  etiam  proprietatem  ,  obscuram  scilicet  mobilita¬ 
tem  ,  seu  contractilitatem.  Ac  sicuti  in  illo  tamquam  in  matrice 
deponuntur  principia,  ac  substantiae  diversis  praeditae  dotibus, 
sic  ab  istis  jam  praeexistentis  caellulosae  facultas  varie  modera¬ 
tur,  atque  ad  validissimae  mobilitatis  gradum  evehitur  ,  ubi 
praecipitatur  fibrina,  seu  musculosa  materies;  penitus  extinguitur 
a  receptis  ,  congestisque  terreo-salinis  osseis  principiis;  obscuratur 
immutatur,  dum  elasticitas,  atque  tenacitas  adaugentur  ex  im- 


(i)  Confer .  pulcherrima  quae  vulgata  a  Clar .  Tommasiri  in 
suo  eximio  opere:  Lez.  critiche ,  pag.  2574  € t  secJ •  co/.  1. 

mixtis  cartilagineis  ,  tendineis  molleculis ,  uti  demonstrant  tot 
organa  istis  conflata. 

Quid  ideo  mirum  si  ex  simplicibus  primigeniis  perscrutatis 
proprietatibus  simplex  magis  elucet  corporum  agendi  modus  ; 
qui  dein  ab  ipsa  organorum  compositione  in  ratione  artificii  com¬ 
plexus  efficitur?  Haec  est  pariter  ratio,  cur  ex  eadem  ,  nec 
unquam  mutata  calorici  efficacia  ,  effectus  complicati  ac  in  spe¬ 
ciem  oppositi  exsurgant :  cur  licet  constanter  ex  adaucto  remo¬ 
veantur  molleculae ,  sub  imminuto  invicem  approximentur:  atta¬ 
men  sub  iisdem  vicissitudinibus  nunc  adauctus,  nunc  imminutus 
videatur  vigor,  ac  animalium  partium  tonus,  languor,  actio,  et 
inactio  succedant.  Istinc  repetendum  dein  si  tot  alia,  uti  zinci 
sulphas,  ac  cortex  peruvianus  quae  molleculas  constringunt  ac  con¬ 
densant,  plumbi  acetas  ,  quod  mobilitatis  principium  infringit, 
destruit,  diversas  inducunt  mutationes  ,  et  si  per  vitae  usum  , 
atque  processum,  dum  magis  compacta,  ac  condensata  sunt  facta 
in  caellulosa ,  in  fibris  muscularibus,  ac  nerveis  elementa,  ad 
motus  aptitudo  minuitur  ,  qui  status  indirectae  debilitatis  non 
magis  firmo  jure  fuit  vocatus  (i). 


(i)  Si  directae  debilitatis  vocabulum  ineptum  fuit  recognitum 
ad  explicandas  mutationes  ,  quae  succedunt ,  quum  status  iste 
producitur  ,  quid  de  indirecta  debilitate  censendum  /  Reapse 
temporibus  istis  nunc  admissa ,  nunc  Juit  rejecta.  Totius  corpo¬ 
ris  aut  nonnullorum  tantum  organorum  talem  produci  conditio¬ 
nem  a  vitae  usu  ,  aeque  ac  p  stimulantium  abusu  edoctum.  Sed 
debilitas  ,  qua  laborant  senes  ,  infinitis  pendet  a  causis  ,  ac  est 
status  genitus  a  nimia  elementorum  condensatione^  a  partium  du- 

Sed  ex  demonstratis  tot  proprietatibus ,  quae  incitabilitatis 
nomine  digna  ?  An  ex  omnium  concursu  exsurgit  ?  Non  solum 
comprobari ,  sed  nec  mentis  acie  concipi  posse  autumamus. 
Quomodo  dein  relatae  remediorum  agendi  rationes  ,  ac  diversi 
generis  pathemata  ad  unum  alterumve  modum  reducere  ?  Ast  si 
nimis  celebrata  simplicitas  non  invenitur  in  simplicissimis  sub¬ 
stantiis  ,  num  est  admittenda  in  systematis ,  ubi  istae  usurpantur 
ad  tot  diversos  ,  mirosque  gignendos  effectus  ? 

Huc  miranda  cuncta,  ac  portentosa,  et  praecipue  sublimis 
ad  circuitum  mechanica  origo,  fabrica,  ac  effectus.  Vix  prae  stu¬ 
pore  consistit  tanta  perpendens  animus  ,  ac  incredibilia  referre 
autumaret  ,  nisi  oculis  datum  esset  inspicere  miram  metamor- 
phosim,  ob  quam  tenuissima  praeexistentia  vascula  a  paucis  in¬ 
jectis  nervosae  materiae  molleculis  ita  immutantur,  ut  paullalim 


ritie,  e  quibus  imminuitur  muscularis  mobilitas ,  quaeque  aliis  tri¬ 
buta  &?t  partibus  ,  hinc  occalescunt  nervi  ,  pervertuntur  subtilis¬ 
sima  aeque  ac  crassa  fluida ,  adque  nutritionem  minus  evadunt 
idonea.  Affinis  valde  sed  attamen  diversus  status  inducitur  a 
liquorum  spirituosorum  ,  ac  aromatum  abusu ,  quod  dicendum  de 
continuata  nimis  que  repeJfta  super  fibras  tot  agentium  actione. 

Millenis  in  modis  sic  vitiata  diversae  naturae  organa  pluria 
mis ,  diversisque  morbosis  conditionibus  originem  praebere  debent. 
Nullomodo  igitur  omnes  unico  indirectae  debilitatis  vocabulo 
comprehendere  datum  erit.  Singulis  seorsim  cognoscere  ,  distin¬ 
guere  prorsus  est  necessarium .  Sed  ad  haec  quot  adhuc 
optantur  experimenta  ac  observationes !  V id.  Memorie  suile 
cause ,  da  cui  dipende  la  vita  ,  ec.  Firenze  1807,  pag.  55. 

incurvata ,  ac  reflexa  cordis  ventriculos  componant ,  unde  ab  istis 
insignia  venosa  ac  arteriosa  vasa  evolvuntur,  sicque  vasculosum 
progignatur  systema  tam  complexum  ,  totque  operationibus 
dicatum. 

Hinc  intelligitur ,  cur  in  inchoatis  illis  naturis,  in  quibus  deest 
nervosum  systema,  nullum  cor ,  nec  magna  vasa,  sed  unice  capil¬ 
laria  delegantur,  uti  i\  plantis ,  spongiis ,  alcioniis,  medusis.  Hinc 
vix  inchoatum  cor  tantum ,  sed  nec  verae  arteriae  ,  nec  conspi¬ 
cuae  venae  in  insectis ,  atque  crustaceis:  hinc  deficere  istas  licet 
cor ,  ac  arteriae  adsint  in  moluscis ,  uti  in  Laplisia  referente  Cu- 
VlERtO  ac  in  Buccino:  ac  prout  magis  perfectum  cor  assurgit 
eadem  in  proportione  memoratas  partes  magis  conspicuas  reddi, 
ex  quo  necessitas  singularum  functiones  statuere,  ut  melius,  quum 
perturbatae  sunt  ,  cognoscantur  morbi. 

% 

Diversitas  structurae,  quae  primo  intuitu  adnotatur  in  cordis 
ventriculis  ,  in  arteriis ,  in  venis ,  ac  vasculis  capillaribus  suadent 
non  iisdem  instructa  esse  dotibus,  nec  consimilibus  inservire  ope¬ 
rationibus  aut  laesa  communibus  minime  affici  morbis,  quae  cum 
haud  satis  perpensa  fuissent,  ideo  non  singulis,  quae  propria 
tributa  ,  ac  non  parva  tum  in  usibus  assignandis ,  tum  morborum 
sedibus  statuendis  confusio,  aeque,  ac  dissensio  oborta. 

Dicta  praesertim  comprobant  tot  de  febre  commenta,  quibus 
nii  adhuc  de  origine,  aut  de  ejus  natura  detectum,  nam  huc¬ 
usque  e  partibus,  quae  diversis  gaudent  proprietatibus,  uti  cor, 
et  arteriae  explicatio  depromta. 

Expensis  contra,  quae  ad  febrim  gignendam  unice  symbolam 
conferunt,  veritas  emicat,  ac  patet  febrim  unice  constiiui  a  cordis 
motu  adaucto.  Hic  a  suis  contractionibus,  istae  a  contractilitate  , 

quae  a  sanguinis  ac  nervorum  cardiacorum  actione  (i)  multi¬ 
modis  afficitur,  ac  moderatur. 

Proinde  cordis  motus  adauctus,  seu  febris  habetur  sub  nor¬ 
mali,  ac  justa  contractilitate ,  si  inquinatus,  acris,  nimisque 
irritans  est  sanguis  ;  qui  licet  optimus  alias  ad  frequentiores  , 
fortioresque  contractiones  sollicitat  ventriculos ,  si  ex  influxu 
nervorum  cardiacorum  illorum  mobilitas  adaucta  reperitur  (2). 

Frigus  ideo ,  nec  non  contagiosa  principia  licet  diverso  modo 
nervosum  systema  commoveant  febrilibus  affectibus  originem 
praebent,  quum  nervorum  memoratorum  actionem  sic  laedunt; 
ex  quo  evenit  maximam  vehementium  etiam  febrium  partem  a 
debilitantibus,  sic  dictis,  noxis  induci  (5);  ab  his  etiam  intelli- 

(1)  A  cardiacis  nervis  regi  cordis  contractilitatem ,  nec  a  mi - 
dulla  spinali ,  e  occepta  portione  ,  quae  nervea  fda  suppeditat 
cervicalibus  gangliis  ,  comprobatum  esse  ab  istorum  origine ,  ac 
a  simplicissimis  experimentis  pluries  innuimus .  Nunc  Legallois 
tentamenta  licet  ingeniosissima  penitus  confutata  a  JNilson 
Anglo- Medicinae  Doctore  conspiciuntur  in  Transact.  philosopha 
v.  1  et  2  ,  an  18 15. 

(2)  Sub  una  aeque  ac  sub  altera  conditione  non  semper 
violentae  gignuntur  contractiones  ,  nihil  igitur  mirum  si  inter¬ 
dum  motus  cordis  celer ,  perturbatus  ,  interruptus  a  pulsu  per¬ 
sentitur  ut  in  malignis ,  et  ataxicis  morbis . 

(3)  Cuncta  haec  fuse  explicata  in  nostris  Medicinae  theo - 
rico-practicae  praelectionibus ,  ac  a  binis  lustris  typis  vulgata 
in  usum  disputationum  Academicarum  in  /u  Sassaritano 
Athenaeo. 


gitur ,  quid  reactio  sit ,  quomodo  diatheses  flogisticae ,  ac 
nervosae  progignantur:  cur  febris  omnium  magis  universalis  sit 
morbus :  cordis  enim  motus  ad  cuncta  corporis  puncta  pro¬ 
tenditur. 

Etiamsi  nullo  pacto  ad  hoc  concurrant  arteriarum  proprietates 
suam  symbolam  conferre  haec  vasa  ad  febrim"  excitandam 
edoctum ;  hanc  a  longo  tempore  primitu  amplexus  deserui  opi¬ 
nionem  cogitans  numquam  unius  alteriusve  artus  febrim  accendi 
ex  adauctis  illiacarum ,  vel  suclaviarum  perperam  admissis  al¬ 
ternis  contractionibus,  et  numquam  carotides,  tyroideae ,  hepa¬ 
ticae  ,  splenicae ,  coronariae ,  mesentericae  arteriae  seorsim  si¬ 
milem ,  tamque  cognitum  morbum  facere.  Ab  istis  praemissis 
intellectu  haud  difficile  quo  tnodo  ex  mutata  nervorum  condi¬ 
tione  febrilis  coerceatur ,  ac  extinguatur  causa ,  quod  tot  re¬ 
mediorum  ,  sed  praecipue  corticis  peruviani  agendi  modum  ex¬ 
planat.  Vix  nunc  necessum  disserere  de  iis,  quae  ex  imminuto 
motu  cordis  enascuntur  morbosa  phaenomena,  istiusque  causas 
perscrutari :  magis  obscura  sunt  quamvis  omni  aevo  contem¬ 
plata ,  quae  habentur  ex  sanguinis  morbosa  indole,  adque  haec 
illustranda  numerosae  optantur  observationes  ,  et  experimenta  ,. 
et  quum  nil  nisi  ad  humores  vehendos  aptissimi  sint  canales 
arteriae  ,  ideo  ad  praeexistens  reticulosum  capillare  textum 
transitum  facere  utilius  erit. 

Quantum  ex  vitae  processu  ,  et  praesertim  a  nervosa  actione 
tenuissima  haec  immutentur  vascula  declarant  tam  diversae  , 
quibus  gaudent  in  singulis  organis  dispositio,  capacitas,  ac 
proprietates,  proinde  compluribus  phaenomenis,  ac  morbis 
sedem  praebent,  atque  si  in  corde,  ac  in  arteriis  potius  me- 

chanicae,  in  istis  chemicae  praesertim  operationes  succedunt  , 
quae  summi  faciendae  in  morborum  diagnosi ,  ac  prognosi,  ac 
quam  maxime  aestimandae  in  remediorum  praescriptione.  Istae 
demum  capillarium  vasorum  functiones  tum  ex  cordis  actione, 
tum  ex  nervorum  influxu  ita  moderantur  ,  ut  non  soluin  par¬ 
tiales  sed  universales  secretiones  frequentissimis  subjaceant  vi¬ 
cissitudinibus ,  quibus  cognitis  quamplurima  explicantur  phae¬ 
nomena,  sed  praecipue  chemica,  mechanica,  et  physiologica 
respirationem  constituentia. 

Sed  ab  expensis  sic  structura,  normalibus  ac  morbosis  vas¬ 
culosi  systematis  operationibus  aeque,  ac  complexis  machina¬ 
mentis  num  datum  est  conjicere,  e  quibus  suam  desumat  exi- 
stentiam  sic  dicta  incitabilitas  ?  Cordis  mobilitas  a  nervis  car¬ 
diacis  moderata  ,  ac  a  sanguinis  vi  excitata  rationem  praebet 
omnium  cordis  et  praecipue  febrilium  motuum  ,  nec  ad  istos 
coercendos ,  vel  erigendos  sufficiens  est  vaga  nimis  in  remediis 
agnita  facultas  excitans,  seu  deprimens,  sed  patet  in  auxilium 
vocanda  esse  ,  quae  multiplices  causas  nunc  nervos  ,  nunc  san¬ 
guinem  afficientes  aliquo  modo  destruere  queunt. 

Quum  Neubaweri  ,  ac  Scarpa  laboribus  nervorum  cordis 
distributio  sit  illustrata:  quum  SenACI  ,  ac  Wolfii  curis  mu¬ 
scularium  cordis  fibrarum  directio  sit  perfecte  explicata,  atque  ex 
Halleri  praesertim,  ac  BichAT  observationibus  arteriarum  na¬ 
tura  innotuerit:  quum  subtilissime  Ruiscmr,  aliorumque  injectio¬ 
nes  textus  capillaris  dispositionem,  proprietates,  ac  usus  detexerint, 
non  tantae  difficultatis  fuit  opus  functiones  omnibus  istis  partibus 
ribuere  proprias  ,  m  orborum  sedem ,  ac  originem  singillatim 
statuere.  Ast  quo  pacto  datum  erit  hoc  perficere  relate  ad  al- 


teram ,  ut  ita  dicam  ,  hominis  partem  ,  quae  nervosum  audit 

systema  / 

Conspiciebatur  in  Encephalo  plures  absolvi  functiones ,  et  ex 
istis  perturbatis  oriri  gravissimos  morbos :  oculis  quotidie  in¬ 
currebant  organa  diversimode  machinata  in  hac  aeque  ac  in 
aliis  hujus  systematis  partibus,  sed  omnia  densa  erant  obvelata 
caligine.  Interea  urgebat  necessitas  tyronibus  tradendi  magis 
exactas  nosologicas  ,  ac  pathologicas  neurosium  doctrinas  ,  cun- 
ctisque  assignare  sedes:  menti  praesentia  aderant  cum  celeber¬ 
rimis  Viris  habita  colloquia,  ac  prae  caeteris  in  hac  Aula  ad 
illustrandam  fluidi  galvanici  naturam  super  hominem  instituta  a 
doctissimo  Comitatu  (i)  experimenta.  Cuncta  haec  totque  pul¬ 
cherrima  vulgata  scripta  vehementissime  animum  exagitabant,  ac 
quamdam  vagam  excitabant  praesentionem  suadentem  intricatam 
tandem  evolvi  posse,  ac  penetrari  hujus  visceris  naturam.  His 
ideo  excitus  ac  ductus,  observationis  et  experientiae,  veritatis 
.scilicet,  inita  via  nusquam  infructuosa.  Illa  veram  nec  prius 
animadversam  structuram  (2).  Haec  functiones  usus ,  morborum- 


(1)  A  clarissimis  scilicet  antecessoribus  V assalli  ,  Qiulio 

et  Piossi. 

(2)  Liceat  observare  veram  cerebralium  haemisphaeriorum 
structuram  meis  laboribus  detectam  fuisse  eodem  fere  tempore r 
ac  ab  ingeniosissimis  Anatomicis  Gall  ,  et  Spurzheim  fuit 
observata ,  aliqua  tamen  cum  diversitate.  Nam  nec  mihi  datum 
tam  pulcherrimis  iconibus  detectas  partes  oculis  subjicere ,  tam- 
que  absolute  pertractare.  Necquaquam  convergentes  dictas  cons¬ 
pexi  fibras ;  immo  inter  fibras  ,  quae  a  cerebri  cruribus  pro - 

que  sedes  reseravit.  Iterum  illa  fibrosam  in  haemispbaeriis  , 
lamellatam ,  ac  electro-motrici  analogam  in  cerebello;  filamen¬ 
tosam  in  medulla  oblongata  fabricam  patefecit.  Haec  nobilissimis 
operationibus  prima  esse  dicata,  in  secundo  nerveum  secerni 
fluidum  (i)  ,  in  postrema  universalis  consensus,  ac  sensorii 
sedem  haberi  comprobavit. 

Dictis  adjunctis  jam  a  Galeno  super  nervos  liabitis  tenta- 
mentis  ac  nuperiorum  observationibus  haud  difficile  fuit  cogno¬ 
scere  nervea  fila  dissimilibus  proprietatibus  instructa  esse  mol- 
leculari  scilicet  mobilitati  ac  nervei  fluidi  transmittendi  apti- 
tudine  multiplici. 


veniunt ,  et  illas ,  quae  fornicem  ventriculorum  lateralium  com¬ 
ponunt  z ,  atque  ad  callosum  diriguntur  corpus  non  interruptam 
adesse  communicationem  mihi  declaravit  monstruosi  hydroce- 
phali  accurata  dissectio .  Propriae  autem  indagines  ,  non  solum 
ad  hominis  sed  etiam  ad  mani  mi j 'erorum  ,  avium  ,  reptilium  ,  pi¬ 
scium  ,  ac  animalium  inferiorum  classium  organa  cerebralia 
extensae  fuere ,  quod  etiam  constat  de  experimentis ,  e  quibus 
istorum  utilitates ,  ac  functiones  deductae  fuere.  Cognitio  au¬ 
tem  functionum ,  quae  ab  haemisphaeriis ,  cerebello  ,  ac  medulla 
oblongata  perficiuntur  ,  cerebralium  morborum  nosologiam  ,  ac 
palhologiam  nequivit  non  immutari  ac  modificari.  Hoc  ideo 
in  meis  Medicinae  theorico-practicis  praelectionibus  partim  typis 
traditis  etiam  peregi  ,  cinlea  quam  illustrium  Viennensium 
Anatomicorum  inventa  essent  evulgata.  V id.  Saggio  sopra  la 
vera  struttura  dei  cervello ,  etc. 

(i)  Suile  causel  da  cui  dipende  la  vita ,  ec.  p.  5 3  e  46. 

Cognitis  organorum  functionibus  facilis  redditus  ad  istorum 
laesiones  transitus:  patet  ideo  a  midullaribus  haemisphaeriorum 
libris  apparatum  constitui ,  quo  laeso  ,  habentur  aegritudines,  quae 
inconsiderate  mentales  fuere  nuncupatae,  quum  nullis  nec  morbis  , 
nec  morbiferis  causis,  aliisque  noxis  affici  possit  Immateriale 
Principium;  proinde  istis  in  circumstantiis  instrumenta  tantum, 
quae  ad  ipsius  operationes  significandas  inserviunt ,  offensa  repe- 
riuntur. 

Quum  non  unius  generis  sint ,  quae  in  memoratis  fibris  exci¬ 
tantur  turbae ,  multiformes  ideo  morbi  cerebrales.  A  nimia  vehe¬ 
menti  ,  ac  inordinata  clonica  convulsione  maniam  et  amentiam , 
a  partiali  tonico  spasmo  melancoliam  produci  suasum  habemus: 
dum  apoplexia ,  sopor ,  ac  stupor  a  plus  minusque  perfecta  illarum 
inactione  dependent ,  quin  miris  in  modis  perturbantur  a  venenis, 
atque  a  non  bene  adhuc  cognitis  causis. 

Quum  cerebellum  alterum  nervosi  systematis  apparatum  con¬ 
stituat,  in  quo  nerveum  secernitur  fluidum  paralysis  universalis, 
ab  ejus  profunda  laesione  certe  manifestatur,  ac  ab  interrupta 
tantum  cum  isto  communicatione  partiales  consimiles  affectus 
produci  posse  patet;  sed  quod  fortasse  minus  cogniti  morbidi 
corporis  status  ex  perversa,  adaucta,  imminuta  hujus  fluidi  se¬ 
cretione  non  sunt  deducendi?  Fatendum  ad  haec  dilucidanda  vix 
ullas  saltemve  paucissimas  hucusque  factas  fuisse  observationes. 

Proteiformium  sane  ,  ac  pene  infinitorum  morborum  classis 
suam  cognoscit  causam  a  divexatis  tot  fibrarum  filorum  nerveorum 
simul  concurrentibus  extremis,  ac  in  perturbato  sensorio:  in 
midulla  scilicet  oblongata ,  vicinisque  partibus  istorum  locata  se¬ 
des.  Huc  ideo  referendi  tetanici ,  clonici ,  ac  Histerici  affectus 


huc  tot  partiales  neuroses ,  licet  interdum  occasio  a  locali  offensa 
progignatur. 

Ast  mira  magis  phaenomena,  incredibilia  fere,  ideo  a  plerisque 
denegata  ab  hoc  fonte,  si  aliqua  adest,  explicationem  desumunt. 
Vulgatum  ex  una  affecta  parte  repente  ad  remotissimam  traduci 
vehemenlissimos  cruciatus  ,  ac  interdum  insidiosos  morbos.  A 
nervis  fieri  statum,  sed  qua  ratione,  nec  intellectum,  nec  di¬ 
ctum.  Has  ideo  metastases  concipere  unice  licet,  si  causa  in 
nervorum  dicto  conventu  admittatur,  et  tunc  liquet  temporis 
momento  ,  (  quum  brevissimum  sit  iter  )  nunc  unum ,  nunc 
aliud  longissimorum  nervorum  offendi  extremum ,  ex  quo  ab 
uno  ad  alterum  maxime  dissitum  corporis  punctum  tanto  cum 
adstanlium  stupore  morbus  suum  transferre  subsellium  videtur. 

Negavimus  incitabilitatem  in  cellulosa,  inque  depositis  sub¬ 
stantiis  tot  condendis  organis  usurpatis  residere,  istarumque  a 
proprietatibus  exsurgi.  Negavimus  ab  artificioso  cordis  machina¬ 
mento  produci,  licet  istius  vires  in  remotissimis  immo  universis 
persentiantur  partibus.  Ex  nobilissimis,  quibus  dicata  sunt  ope¬ 
rationibus  haemisphaeria ,  iliisque  cerebello  tributis  in  momentosis 
istis  organis  inveniri  negare  coacti  sumus.  Ast  fatendum  si  condi¬ 
tiones ,  si  rationes,  si  phaenomena  ,  quae  dictae  proprietati 
aliquam  formam  praebent,  ullo  in  loco  sunt  comperienda ,  absque 
dubio  in  memorato  omnium  filorum  nervearumcme  fibrarum  ad- 
sunt  concursu,  ex  cujus  actione  species  vel  peculiaris  facultatis 
umbra  tantum  manifestatur.  Praestigium  est,  quod  ex  nervorum 
mobilitate  molleculari,  ac  nervei  fluidi  ducendi  facultate  evehitur,» 
Phaenomenon  valde  complexum  ,  quo  cognito  multiplices  tot 
noxarum  ,  remediorum  agendi  modus  facilius  explanantur.  Vacff- 

lant  ideo  ac  vehementissime  claudicant ,  quae  de  excitabilitate 
allata. 

Prae  caeteris  hoc  demonstrant  calor,  ac  frigus  ,  quae  non 
solum  superius  recensitas  inducunt  in  cellulosam,  quasque  recipit 
substantias,  mutationes,  sed  etiam,  dum  nervorum  extremitates 
perifaericas  attingunt,  mobilitatis  nerveae  auxilio  ,  impressio  ad 
centrum  translata  originem  praebet  alio  ,  diversoque  agendi 
modo  (i). 

Sic  multae  agunt  noxae,  quae  Tetanum  ac  convulsivos  gignunt 
morbos.  Parum  diversa  ratione  a  vulneribus  parvisque  laesioni¬ 
bus  intermittentes  oboriuntur  febres,  uti  declarant  Dumas  ,  ac 
GiAhnini,  atque  Rubini  observata.  Huc  deducenda  omnia  nunc 
inventae  dialhesis  irritativae  phaenomena,  pthises  aeque  ac  he- 
ctica  febris. 

Quamplurima  autem  adaugent  nervei  fluidi  secretionem  ,  uti 
dapes  opimae ,  cortex  peruvianus  (2),  quod  etiam  peragunt  fer- 


(1)  Calor  excessivus  dilatat  ,  ejcpandit:  imminutus ,  ac  defi¬ 
ciens. ,  frigus  scilicet ,  condensat  ^  constringit .  Primus  periferica 
nervorum  extrema  afficit  proprio  modo  ,  nam  distinguitur  ab 
impressione ,  quae  habetur  a  frigore  ,  licet  interdum  uti  vulgo 
notum  geminae  istae  confundantur.  Ab  unico  simplicissimo  prin¬ 
cipio  quot  diversi  effectus  specie  oppositi ,  ac  ab  organica  stru¬ 
ctura  geniti  /  Quid  igitur  mirum  ,  si  a  vino  ,  ab  opio ,  narcoticis 
temulentis  analoga  valde  gignuntur  phaenomena  /  Vid.  1.  c. 

(2)  An  cortex  peruvianus  duplici  non  agit  ratione  ?  Adauget 
nervei  jiluidi  copiam ,  sed  etiam  constringit  et  condensat  ele¬ 
menta  ,  molleculas ,  etc. 

mentali,  ac  spirituosi  liquores ,  opium  atque  narcotica  :  sed  quum 
peculiaris  istorum  actio  super  haemisphaeriorum  fibras  extendi¬ 
tur,  alia  gignuntur  pa  themata  delirium ,  somnia,  sopor. 

Contra  principia  contagiosa,  ac  corruptae  emanationes  debili¬ 
tant,  dum  nerveum  fluidum  imminuunt,  ac  destruunt  (i).  Aci¬ 
dum  prussicum  ,  aqua  et  oleum  laurocerasi  consimili  actione 
pollent,  non  solum  intus  sumpta,  sed  experiendi  causa  denudatis 
nervosi  systematis  variis  organis  admota. 

A  negativa  electricitate  extimulantem  pendere  vim ,  qua  a 
nervis  musculi  ad  contractionem  cientur  ,  comprobant  experi¬ 
menta;  valde  affini  actione  praedita  esse  cuncta,  quae  fibras 
musculares  sic  afficiunt  ,  analogia  suadet;  electrico  positivo  af¬ 
fini  modo  agere  inulta,  quae  roborantia ,  ac  tonica  nuncupan¬ 
tur,  observationes  ad  hoc  institutae  ostendunt.  A  paucis  attamen 
hucusque  distinctae  oppositae  istae  virtutes. 

Ast  quae  deblatero  oblitus  nunc  disserere  coram  Viros  om¬ 
nigena  eruditione  praeditos ,  a  quibus  quot  cognoscuntur  Me¬ 
dicae  doctrinae  rite  pensitatae  ,  tantumque  selectae  ,  quae  falli 
nescia  experientia  jam  sunt  comprobatae. 

Parcite ,  quaeso ,  PP.CS  SS.mi,  vestri  nunc  taedii  ,  quod  mihi 

.  .  / 

sumpsi,  exemplum  vestrum  inculpa  est.  Inanes  esse  conatus, 
perditos  labores,  viresque  exsuperantes  perspicio,  ac  fateor:  ma¬ 
gis  ideo  opportunum  erit  referta  colligere  atque  concludere. 

Nullas  salutares,  vel  morbosas  gigni  mutationes  a  noxis,  vel 
a  remediis,  quin  vel  molleculae  organica  elementa  componentes, 
vel  organa,  apparatus,  vel  systemata  afficiantur.  Substantias 


(i)  Delie  cause ,  da  cui  dipende  la  vita ,  ec.  p.  55  et  seq. 

unice  dissimilibus  proprietatibus  instrui:  organa  operationibus: 
apparatus  naturalibus ,  ac  animalibus  functionibus:  vitalibus  in¬ 
servire  systemata. 

Incitabilitatem  a  Brunone  excogitatam  propriam  non  habere 
sedem  uti  in  musculari  fibra  irritabilitas  ,  simplex  contractilitas 
in  caellulosa  ,  elasticitas  in  cartilaginibus ,  etc.  Tantumque  illius 
speciem  haberi  a  duplicis  nervorum  facultatis  concursu. 

Vires  ideo  remediorum  ab  hujus  existentia  deductas  non 
primarios  ,  ac  veros  ,  sed  secundarios  et  apparentes  esse 
effectus  :  sic  ex  simplici,  qua  gaudet,  caloricum  dilatandi 
proprietate  multiplices  emergere  virtutes.  Fermentatos  liquores, 
opium,  narcotica  totque  alia  nunc  simplices,  nunc  complicatos 
gignere  effectus  in  ratione  artificii,  quo  sunt  machinatae  affectae 
partes,  atque  ab  hoc  febris,  et  neurosiuin  originem,  indolem, 
ac  naturam  pariter  esse  deducendam. 

Tandem  nec  per  Epi  genesim  ,  nec  per  Palingenesiam  explicari 
primigeniam  animalium  formationem  ,  qua  melius  scrutata  sta¬ 
tuere  licet  componi  ac  instrui  hominem  systemate  celLulo-va- 
sculoso  a  matre ,  nervoso  a  patre  ,  Anima  a  DEO. 


Constat  e  dictis  ad  instituendam  magis  rectam  humani  cor¬ 
poris  analysim  ,  adque  tot  organorum  firmiter  innixam  obtinen¬ 
dam  cognitionem  primitus  substantiae  seu  materiae  ,  quibus  est 
compositum  illud  ,  indeque  artificiosa  enucleanda  structura,  seu 
vere  sublimis  mechanica,  ut  concipiatur  quo  modo  ex  illis  or¬ 
gana,  apparatus,  atque  systemata  sint  molita,  uti  ex  adnexis 
tabulis  extaU 


TABULA  I 

de  substantiis. 


Substantiae 
quibus  humanum 
corpus  conjlatur 


Solidae 


f  Tela  ‘caellulosa  praeexistens  a  matre . 

Nervea . in  foecundatione  a 

patre  suppeditata . 


Muscularis . s 

Tendinosa  seu  ligamen- 
tacea 

i  Cartilaginea 
Ossea 

Arteriosa  ? 

Vitrea  )  ,  I 

)  oculorum 
Cristallina  j 

Epidermoides 

|  Pilorum  et  unguium 

i  Vitrea  dentium.  .  .  .  ,  j 


e  vitae 

processu 

genitae. 


Caloricum. 

Nerveum  fluidum. 
Sanguis. 

Lympha. 

Saliva. 

Gastricus 

)  SUCCUS. 

Pancreaticus  \ 
j  Bilis. 

Sperma. 

Prostaticus 
Ceruminosus 
Mucosus 


humor. 


Fluidae 

TABULA  II 

de  structura  humani  corporis. 


A  corde. 


Ab  arteriis. 

f  systematis  vasculosi  in  A  capillaribus  vasis  ,  e  quibus 
matre  praeexistentis  ,  j  tot  viscera  conflantur. 

quod  componitur  f A  venis. 

f  A  vasis  lymphaticis. 


Humani  corporis 
fabrica 

exsurgit  a  con¬ 
junctione 


f  A  masticationis  ) 

sustinetur  ac|A  d  lutitionis 
perficitur  a  di-  A  Tentricillo. 

gestionis  appa- i  ^  jntesiiujs  tenuibus, 
ratu,  scilicet  j 


crassis. 


^  A  nerveis  filis  in  rnidulla  ob- 

cum  ner v eo  systemate^  longa ta  collectis. 

a  patre  suppeditato) Ab  hemisphaeriis. 

v  quod  componitur  )A  cerc^ell°- 

*  *  A  ganglus,  nervisque  mollibus. 


Sensuum  j 
scilicet 


ab  organis  visus. 

auditus. 

olfactus. 

gustus. 

tactus. 


perficitur,  co¬ 
adjuvatur  ab  :  i  a  vocis  organo, 

appara  tubus  Lo<.omotionis  musculis, 

...  <ab  ossibus, 

sci  icet  i  ligamentis. 

f  a  bursis  mucosis. 


V.  Reyneri  P.  et  R. 

Imprimatur  , 

BESSONE  pro  M.  Cancellaria. 


HUMANI  CORPORIS  FABRICAE 
AC  FUNCTIONUM 


ANALYSIS  ADUMBRATA. 

ARTICULUS  I. 

De  substantiis  ,  quibus  humanum  corpus  conflatur. 

SECTIO  I. 

I. 

Ingentissimis  molibus  ,  aeque  ac  exilissimis  moleculis  a  Ma¬ 
ximo  ,  ac  Summo  rerum  omnium  Opifice  tributa  proprietas  , 
a  peculiari  vi  ,  attractione  dicta  ,  dependens  ,  qua  se  se  mu¬ 
tuo  attrahuntur  ,  efficit  ,  ut  cuncta  mobilitate  gaudeant.  Haec 
in  cunctis  corporibus  ,  ac  praecipue  in  viventibus  ,  a  variis  , 
quibus  ista  componuntur  ,  organis  ,  multoque  magis  a  vitali 
principio  ,  seu  ipsa  vita  diversimode  modificata  ,  reperitur.  At 
sicuti  exuviis  mortalibus  indutis  mentibus  denegatum  quid  ista 
sit  agnoscere  ,  ideo  tantum  elementares  varias  substantias  ,  ac 
organa  ,  eorumque  proprietates  contemplabimur. 

II.  Ad  varias  humani  corporis  mobilitatis  species  ,  ac  ab 
ipsa  pendentes  operationes  cognoscendas  ,  nec  non  ejusdem  vi¬ 
tia  ,  morbosque  corrigendos  ,  quam  maxime  necessaria  organo¬ 
rum  omnium  ,  quibus  componitur  ,  profunda  cognitio  ,  quae 
sicuti  artificiosa  incisione  praecipue  obtinetur  ,  ideo  a  Graeca 
voce  dvarspm  Anatomes  dicitur.  At  neminem  latet  ad  stru- 


cturam  evolvendam  non  parum  ducere  tot  motionum ,  actionum¬ 
que  contemplationem  ;  istae  proinde  notiones  simul  junctae 
S cient ificae ,  ac  Physiologicae  Anatomes  nomine  ,  comprehen¬ 
duntur. 

III.  Sive  hominis  primordia  ,  sive  vix  inchoatae  naturae  spe¬ 
ctentur  textu  celluloso  organa  cuncta  ,  immo  integrum  huma¬ 
num  corpus  conflatum  facile  apparet  ,  ac  in  illius  cellulis  ,  vel 
inter  ejus  moleculas  ,  pro  opportunitate  a  variis  in  modis  dis¬ 
positis  vasculis  alibi  ossea  substantia  ,  alibi  tendinea  ,  muscula¬ 
ris  ,  nervea  ,  alteriusque  naturae  secernitur  ,  atque  deponitur  ,  ut 
simul  apte  connectantur  ,  fulciantur  ,  moveantur  partes,  ac  mul¬ 
tiplices  exerceantur  functiones  a  sic  compositis  organis,  quae 
ossium  ,  cartilaginum  ,  ligamentorum  ,  tendinum  ,  musculorum  , 
nervorum ,  fibrarum  cerebralium  nomine  veniunt. 

IV.  Mucosi  humores,  quibus  unice  componuntur  corpora  orga¬ 
nica  simplicissima,  quo  modo  ad  textus  memorati  formationem  con¬ 
currant  ,  haud  facile  intelligitur.  Vesiculas  ex  moleculis  mucosis 
gigni,  quae  simul  junctae  numerosissimas  referunt  areolas,  seu 
cellulas  ,  a  quibus  nomen  assumpsit,  valde  probabile.  Licet  ovoi¬ 
deam  ,  ac  exagonain  formam  praeseferant  areolae  ,  ac  cellulae  : 
attamen  ,  quum  distrahitur  tela  cellulosa,  protrahuntur  ,  ac  elon¬ 
gantur  illae,  ut  filorum,  seu  tubulorum  speciem  referant,  ut  circa 
vasa  observatur  ,  ex  quo  nunc  laminata  ,  nunc  filamentosa  forma  , 
gossipii  ad  instar  sit  praedita.  Nonnullis  in  locis  majori  copia  con¬ 
gesta  haec  spongiosa  substantia  invenitur  ,  ut  in  genis  ,  sub  infe¬ 
riori  maxilla  ,  sub  axillis  ,  circa  mammas  ,  ad  renes ,  nec  non  cir¬ 
ca  vesicam  ,  rectum  intestinum  ,  uterum  ,  spermatica  funicula  , 
ac  in  scroto.  Externis  integumentis  substrata  pinguedinae  sub  no- 

mine  invenitur  ,  musculos,  viscera  cuncta  non  solum,  sed  et  sin¬ 
gulos  lacertos  musculares,  nerveas  minutissimas  fibras,  ac 
vascula  ambit  ,  insignesque  efFormat  membranas. 

Y.  Membranae  a  variis  principiis ,  quae  in  istius  deponuntur 
cellulis,  aeque  ac  a  vasculis  subtilissimis,  miris  in  modis  distribu¬ 
tis  ,  quibus  permeantur  ,  diversum  prorsus  habitum ,  ac  nomen 
assumunt.  Hinc  ,  quae  magno  numero ,  subtilissima  ,  serosum  va¬ 
porem  exhalantia  vascula  admittunt  ,  uti  peritoneum  ,  pleura  , 
arachnoidea  serosae ,  seu  pellucidae  dicuntur :  quae  minutissimis 
mucosis  cryptis  ,  vel  glandulis  sunt  refertae  ,  uti  sunt  quae  tra¬ 
cheam  ,  pulmones ,  alimentares  ,  ac  alias  cavitates  obvestiunt ,  ac 
ubique  non  paucas  offerunt  varietates ,  mucosae  vocantur ;  qua 
de  caussa,  ubi  cerumen,  aut  alterius  naturae  humor  exhalat, 
ceruminosae  essent  dicendae  ,  vel  alio  nomine  insigniendae.  Alibi 
peculiaris  deponitur  substantia  ,  quae  copia  magna  reperitur  in 
tendinibus,  ex  quo  tendinum  adspectuin  ,  seu  habitum  adcjuirunt 
non  nullae  ,  uti  dura  menynx  ,  sclerotica  ,  albuginea  ,  ac  fibrosae 
a  Bichat  appellantur:  dum  oleo  ,  seu  adipe  est  referta  ,  quae 
pinguedinea  est  vocata.  Peculiarem  dein  induit  indolem  ,  diver- 
sasque  proprietates  adquirit  cellulosa  tela  a  deposita  tendinosa 
materie,  a  magis  conspicuis  vasculis  ,  nervisque,  qui  ipsam  per¬ 
currunt  ,  ac  cutim  ,  seu  dermoideum  textum  efFormat. 

VI.  Vascula  autem  minutissima ,  a  quibus  humor  subserosus, 
aut  peculiaris  naturae  efFunditur  in  cellulis  ,  et  absorbetur  ,  de¬ 
monstrant  injectiones  felicissimae  ,  ac  numerosa  phaenomena.  Ef- 
formantur  ab  istis  retia  subtilissima  ,  atque  ob  innumeras  anasto¬ 
moses  exurgit  fere  spongiosum  textum  ,  ita  ut  dubium  reddatur  , 
an  humores,  aer,  quae  interdum  cellulosam  permeant ,  per  caver- 

nulas  inter  se  communicantes  ,  potiusve  per  vasculosum  ,  capilla¬ 
re  ,  reticulosum  textum  ,  tamquam  per  spongiosum  corpus , 
fluant. 

VII.  Ex  his  probabile  redditur ,  cellulosum  textum  solum  abs¬ 
que  vasis  in  organicis  corporibus  minime  existere,  et  in  illis,  quae 
tantummodo  unice  ex  isto  sunt  conflata,  attamen  cellulas  ita  esse 
dispositas,  ut  vasculosam  referant  structuram,  quae  ad  humores 
transvehendos  inservit ,  quo  demto  circuitu ,  vix  vitae  phaenome¬ 
na  concipi  possunt.  Hoc  dein  magis  etiam  fit  conspicuum  a  facul¬ 
tate ,  qua  gaudet  cellulosa  prae  caeteris  substantiis  se  reprodu- 
cendi,  quibus  in  circuihstantiis  vascula  semper  conspicua  reddun¬ 
tur  ,  sive  in  minutissimis  verrucis  ,  seu  granulationibus  super 
partes  efflorescentibus  ,  in  quibus  paratur  cicatrix  ,  vel  in  variis 
fungosis  excrescentiis  ,  ac  cellulosae  naturae  tumoribus  vegeta¬ 
bilium  ,  aeque  ac  animalium. 

VIII.  In  statuendis  hujusee  texti  proprietatibus  parum  conve¬ 
niunt  Physiologi :  contractilitate  obscura  a  frigore  excitabili  pol¬ 
lere  autumat  Bichat  ,  quod  contradictionem  implicare  videtur: 
excitabilitate  clarissimus  T ommasini.  At  sicuti  frigus  non  exti- 
mulat  ,  ideo  cellulosae  excitamentum  in  dilatione  ,  ac  turgoris 
specie  consistere  mavult  ,  a  calore  productis ,  quae  parum  obser¬ 
vationi  consona. 

IX.  Ad  explananda  varia  ,  quae  offert  cellulosa  substantia, 
phaenomena ,  necessum  est  observare  cellulosae  vigorem ,  seu  sta¬ 
tum  magis  aptum  ad  propriarum  functionum  exercitium  pendere 
ex  peculiari  positione  mollecularum  ,  quae  mutatur  ab  ipsarum 
varia  attractione;  haec  si  adaugetur  constringuntur  cellulae  ,  ex¬ 
panduntur  quum  imminuitur ,  quod  efficitur  a  calorico  imminuto  , 

vel  adaucto.  Hinc  cellulosa,  partesque  ipsa  compositae  a  nimia  calo¬ 
rici  quantitate  nimis  expanduntur,  laxantur,  inepta  fere  ad  varios 
motus  evadunt  :  sub  modica  ,  et  convenienti  justa  contractio  pro¬ 
ducitur,  dum  deficiente  illo  nimis  constringuntur  ,  rigidae  fiunt, 
immobilesque.  Non  pauca  principia  inter  venena  ,  aut  remedia 
recepta  consimiles  producunt  mutationes.  Hinc  nil  mirum  ,  si  ab 
unius  corporis,  principiive  applicatione  multiplices,  ac  complicati 
valde  exoriuntur  effectus,  qui  demonstrant  nunc  justam  ,  nunc 
excessivam  inductam  esse  attractionem,  contractionem,  laxitatem, 
ex  quo  aut  justa  ,  aut  imminuta  mobilitas  ,  tonus- ,  seu  vigor  obti¬ 
netur.  Sic  cortex  peruvianus  ,  et  adstringentia  vegetabilia,  -ac  mi¬ 
neralia  ,  aliaque  condensant  cellulosum  textum  ,  ut  frigus ,  quod 
certe  non  extimulat  :  ac  aliae  potentiae  pleraeque  ,  aqua  lauro- 
cerasi,  acidum  prussicum  relaxant,  ut  nimius  calor,  qui  tunc  ex- 
timulanti  vi  minime  pollet.  Ex  memoratis  principiis  nonnulla 
directe  ,  uti  caloricum,  alia  indirecte  agunt  ,  ac  descriptas  pro¬ 
ducunt  mutationes  ,  dum  adaugent  ,  imminuuntque  nervei  fluidi 
influxum. 

X.  Licet  nervi  in  textu  celluloso  ,  atque  ex  hoc  fere  unice 
conflatis  partibus  vix  observentur  :  attamen  probabile  est  ab  istis 
aliquam  nervei  fluidi  portionem  effundi  ,  quae  maxime  concurrat 
ad  servandam  justam  mollecularum  attractionem  ,  contractionis¬ 
que  statum  ;  haec  ,  si  imminuitur  ,  ut  evenit  ab  acidi  prussici , 
aquae  lauro-cerasi  ,  aliorumque  venenorum  actione  in  experimen¬ 
tis  ,  aut  in  morbis  a  principiis  contagiosis ,  deleteriis  genitis  , 
relaxatio  ,  seu  debilitas  succedit.  Tela  cellulosa  ideo  gaudet  pe¬ 
culiari  mobilitate  ,  ob  quam  lento  ,  ac  obscuro  modo  constrin¬ 
gitur.  Conspicue  paullo  magis  contrahitur  in  scroto  ,  in  cute  , 

ubi  attamen  contractio  jam  modificata  est  a  vasculis  simul  in¬ 
tertextis  ,  quae  fortasse  magis  simplex  est  in  animalibus  cellu¬ 
losa  unice  conflatis  ,  quae  ideo  nulla  alia  mobilitate  gaudent, 
ut  cictiniae  ,  alcionia  ,  similiaque. 

XI.  Ex  istis,  aliisque  licet  concludere,  tot  simplicia,  aeque  ac 
composita  corpora  non  tanta  simplicitate  agere  super  animalia 
organa,  ac  traditum  a  Brunone,  et  uti  ab  istius  placitis  dedu¬ 
ctae  doctrinae  affirmant  ,  sed  prout  super  diversas  agunt  sub¬ 
stantias  ,  multiplices  produci  mutationes ,  ac  complicatos  valde 
effectus  ,  quibus  ignotis  ,  vera  phaenomenorum  explicatio  ,  re¬ 
ctaque  illorum  applicatio  perperam  est  expectanda  :  variis 
dein  in  modis  augeri  ,  minui  ,  dirigi  hujusce  primitivi  textus 
mobilitatem  ,  nec  indivisibilis  incitabilitatis  ,  stimuli . ,  controsti- 
muli  ,  ac  irritationis  vocabula  excogitata  apta  esse  ad ,  quae 
observantur  ,  mutationes  exprimendas. 


De  substantiis ,  quibus  humanum  corpus  conjlatur. 

SECTIO  II. 


I. 

TTam  miro  artificio  extructum  humanum  corpus  in  vitae  ini¬ 
tio  gelatinoso-mucosa  materie  conflatur  ,  ac  prout  crescit  embryo 
deponuntur  a  vasculis  ,  sive  secernuntur  substantiae  ,  specificis 
praeditae  proprietatibus  ,  quae  maxime  eminent  in  organis,  illis 
conflatis. 

II.  Etsi  cuncta  sint  celluloso  textu  eflicta  ;  attamen  in  is¬ 
tius  cellulis  speciales  depositae  substantiae  ,  diversam  assumunt 
figuram,  quae,  sicuti  in  plerisque  linearis  est  ,  proinde  creditum, 
tot  organorum  elementa  nihil  aliud  esse  ,  nisi  fibras  diverso  mo¬ 
do  extructas  ,  quae  tamen  non  in  omnibus  conspiciuntur. 

III.  Momentosa  prae  caeteris  absque  dubio  est  substantia  al¬ 
ba  ,  mollis,  quae- cerebralis  pulpa  ,  medullaris  ,  seu  nervosa  dici¬ 
tur  ,  qua  efformantur  organa  ad  nobiliores  functiones  exercen¬ 
das  apta.  Componi  tenerrimam  istam  pulpam  ex  cylindris  con¬ 
tortis  edocent  observationes  habitae  a  Fontana  ,  ab  Alexan¬ 
dro  Moxro  :  dum  tantum  globulis  in  pellucido  latice  natanti¬ 
bus  ,  atque  ob  rectilineam  dispositionem  libram  referentibus 
contendunt  Della-Torre  ,  ProchASKA  ,  et  Glar.  noster  Mala- 
CArne  ,  quae  molitio  phaenomenis  magis  consentanea. 

IV.  Prout  nudis  oculis  conspicitur  certissime  differt  structu¬ 
ra  variorum  organorum  nervosum  systema  componentium  :  nec 
eadem  ubique  fibrarum  dispositio  ac  habitus.  In  hemisphae¬ 
riis  fasciolarum  ,  ac  taeniolarum  ad  instar  decurrunt  cerebrales 
fibrae  :  in  talamis  opticis ,  prominentiis  hi  geminis  ,  medulla  ob¬ 
longata  ,  ac  in  nervis  filamenta  cylindrica,  pulpa  nonnihil  opaca 
repleta,  cum  aliis  substantiis  immixta  se  produnt  :  in  cerebello , 
et  medulla  spinali  dicta  pulpa  magis  est  homogenea  :  dum  mol¬ 
liori  ,  ac  fere  gelatinosa  conflantur  nervi  prodeuntes  e  gangliis , 
quae  valde  intricatam  ,  parallelis  filis  intextam  fabricam  exhibent. 
Hinc  sequitur  non  iisdem  proprietatibus  gaudere  fibras  cere¬ 
brales  ,  nervea  cylindrica  filamenta  ,  nervos  molles  ,  pleocus  , 
ganglia  :  ac,  licet  a  multiformi  structura,  non  parum  modificatae 
reperiantur  ,  videntur  attamen  reduci  ad  facultatem  nervei  flui¬ 
di  conducendi ,  atque  ad  exquisitam  mobilitatem  ,  ob  quam  nervi 
transferendis  acceptis  impressionibus  praecipue  sunt  apti.  Ex 
quibus  colligitur  a  variis  corporibus  ,  principiisve  super  tot  di¬ 
versimode  extructas  partes  applicitis ,  multiplices  ,  ac  varios  pro¬ 
duci  effectus,  uti  demonstrant  opium,  narcotica,  nervina  sic 
dicta,  aliaque  similia  remedia. 

V.  Sed  praeter  mollem,  albam  medullarem  pulpam,  magna  co¬ 
pia  reperitur  in  variis  nervosi  systematis  partibus  tenellula 
magis  alia  corticalis  ,  et  cinerea  vocata  ,  quia  cinereo  colore 
induta  ,  obscuris  proprietatibus  praedita.  Medullaribus  fibris  ori¬ 
ginem  praebere  ab  ingeniosissimis  Anatomicis  nuperrime  tradi¬ 
tum  ;  ast  unice  illis  obtegendis  ,  segregandis  ,  ne  simul  confun¬ 
dantur  ,  ac  nervei  fluidi  extricationi  in  cerebello  inservire  no¬ 
bis  suadent  observationes  ,  et  experimenta  ,  quibus  huc  usque 

flavae  in  cruribus  cerebelli  ,  et  prominentiis  olivaribus  ,  nigrae 
inter  cerebri  pedunculos  abditae  substantiae  usus,  ac  proprietates 
detegere  haud  concessum  fuit. 

VI.  Nervosae  substantiae  secundariam  esse  muscularem  ,  ab 
istius  usu,  ac  formatione  conjicitur.  Hujus  in  organicis  elementis 
inquirendis  eadem  viget  obscuritas  ,  licet  ex  virium  analogia 
aliquam  etiam  deduci  posse  in  structura  minime  sit  absonum. 
Ex  fasciculis  longitudinalibus  celluloso  textu  revinctis  ,  qui 
subdividuntur ,  usquequo  obtineantur  fila  non  amplius  divisibilia , 
extructi  sunt  musculi;  Fila  ista  subtilissima,  plana  dicta  a  Pro- 
CHASKA  ,  cylindris  aequalibus,  transversim  striatis  similia  vult  Fe¬ 
lix  Fontana  :  dum  globulorum  ,  seu  vesicularum  seriei  tubulo 
inclusarum  comparantur  ab  Hookio  ,  et  SwAmmerdamio. 

VIL  Ubicumque  conspicui ,  fortesque  motus  requiruntur  in  ani¬ 
mali  oeconomia  ,  muscularis  substantia  est  usurpata  ,  utpote  quae 
ad  haec  implenda  munera  quam  maxime  est  apta ,  ob  proprie- 
tatefii  ,  qua  fibrae  ,  quibus  componitur  ,  pollentes  a  peculiaribus 
principiis  ,  ac  mechanicis  corporibus  tactae  alterne  decurtan¬ 
tur  ,  crassiores  fiunt  ,  magis  durae  ,  atque  rugosae.  Istisque 
vario  modo  dispositis  musculi ,  scilicet  tot  variorum  conspicuo¬ 
rum  motuum  organa ,  conficiuntur. 

VIII.  Mira  haec  facultas  irritabilitas ,  quia  sub  irritatione  ma¬ 
nifestatur,  ab  Hallero  vocata  ,  contractilitas  ex  effectu  dicta  , 
mobilitatis  species  est,  quae  certissime,  ob  magis  conspicuos ,  qui 
obtinentur  ,  motus  ab  illa  differt  ,  qua  cellulosa  ,  aliaeque  partes 
sunt  instructae  ,  quod  ex  diversa  molecularum  natura  ,  ac  dispo¬ 
sitione  pendere  videtur.  Hinc  sicuti  manifesti  multo  magis  ,  et 
conspicui  obtinentur  effectus ,  non  parvum  ex  istorum  contempla- 

tione,  ad  explicandos  aliarum  partium  obscuros  motus,  obtinetur 
lumen.  Hoc  peculiare,  analogia  suadet,  produci  phaenomenon  a 
certa  molecularum  dispositione  ,  quae ,  accedente  nervei  lluidi  in¬ 
fluxu  ,  non  aliter,  ac  fieri  observatur  ab  aliis  corpusculis,  sic  at¬ 
trahuntur,  atque  invicem  approximantur  ,  ut  omnia  contractionis 
phaenomena  succedant.  Nihil  igitur  mirum  ,  quod  fluidum  istud  , 
aliaqne  affinia  actuosissima  principia  prae  caeteris  apta  ,  ac  vali¬ 
da  sint  ad  ciendas  musculorum  contractiones  ,  licet  a  mechani¬ 
cis  irritationibus  ,  aut  a  nonnullis  substantiis  iidem  habeantur  ef¬ 
fectus,  uti  observatur  in  corde,  qui  a  sanguine  ,  in  ventri¬ 
culo  ,  qui  ab  alimentis  ,  facilius  adhuc  contrahuntur. 

IX.  Haec  nobis  patefaciunt ,  organa  muscularia  non  omnia  eo¬ 
dem  modo  naturaliter  affici  ab  iisdem  potentiis  ,  et  si  nonnulla 
facillime  ,  ac  vehementissime  a  nerveo  fluido  moventur  ,  alia 
ob  peculiarem  fortasse  nervorum  dispositionem,  injectumve  ar¬ 
tificium  ,  ab  istius  influxu  videntur  subtracta  ,  meliusve  in  actio¬ 
nem  adiguntur  a  variis  caussis  ,  nervique  in  partes  istas  di¬ 
stributi  ad  detinendam  mobilitatem  ,  seu  molecularum  disposi¬ 
tione  ,  ac  impressionibus  recipiendis  inserviunt. 

X.  Confirmantur  dicta  a  mutationibus  ,  quae  a  variis  potentiis 
in  muscularem  inducuntur  fibram  ;  non  omnes  enim  ejus  promo¬ 
vent  contractiones  ,  sed  pleraeque  sic  istam  afficiunt  ,  ut  recte 
usurpatae  ad  motus  ,  contractionesque  tantum  aptitudinem 
adaugeant  ,  cujus  perclarum  exemplum  praebet  caloricum  ,  a  quo 
dum  nimis  pervaditur  ,  aut  non  sufficienter  ,  laxitas  ,  languor  , 
sive  rigiditas  :  dum  modice,  justa  mobilitas  obtinetur.  Huc  me¬ 
moriae  revocanda  ,  quae  de  actione  multarum  substantiarum  in 
cellulosam  referta.  Multae  dein  mutationes  indirecte  productae 


II 


sunt ,  scilicet  a  vario  modo  ,  quo  a  multis  noxis  nervosum  affi¬ 
citur  systema,  aut  tantum  nervei  fluidi  influxus  adaugetur  ,  vel 
imminuitur  ,  quae  non  parum  complicata  phaenomena  haben¬ 
tur  ab  opio,  aliisque  narcoticis.  Hinc  non  mirum ,  si  interdum 
actio  organorum  adaugetur  ,  alias  torpida  ,  atque  inertia  iere 
redduntur. 

XI.  Pleraque  organa  non  memoratis  proprietatibus  sed  ma¬ 
jori  soliditate ,  firmitate  indigent  ;  hinc  provide  peculiaria  in  cel¬ 
luloso  nonnullarum  partium  textu  deponuntur  elementa  ,  ex  quo 
albidum  ,  opacum,  splendidum  colorem,  tenacitatem,  resistentiam 
iste  adquirit  ,  ac  tendinea  audit  substantia ,  quae  ob  peculiarem 
illorum  dispositionem  fibrosum  habitum  assumit.  Tendineae  fi¬ 
brae,  quum  expansae  decurrunt,  aponeuroses  vocantur  :  tendines , 
quum  in  fasciculo  sunt  collectae  j  ab  his  praecipue  terminantur 
musculorum  extremi ,  quibus  tamquam  funes ,  vel  ligamenta  os¬ 
sibus  nectuntur  ad  varios  motus  perficiendos.  Hinc  intelligitur  , 
cur  tam  difficile  fuerit  limites,  atque  confinia  musculares  inter, 
ac  tendineas  fibras  statuere ;  diversitas  enim  unice  a  varia  depo¬ 
sitae  a  vasculis  substantiae  natura  repetenda.  Hinc  non  mirum  , 
si  diversi'  prorsus  generis  vascula  haec  percurrunt  organa  ,  si 
rubra  ideo  magna  copia  in  illis ,  alba  fere  tantum  in  istis 
perreptant  ,  ex  quo  pariter  opacus ,  albidus  ,  splendidus  color. 
Non  solum  ad  musculorum  extremitates  tendinea  redditur  ne¬ 
cessaria  structura  ,  sed  in  tot  aliis  organis  ,  ac  praesertim  in 
membranis  ,  quae  rubore  ,  firmitate  paullo  majori  indigent  ; 
uti  in  dura  meninge  ,  schlerotica  ,  albuginea  ,  nec  non  in  cor¬ 
poribus  cavernosis  ,  ac  maxime  adhuc  in  ligamentis  ,  quae  ossi¬ 
bus  ,  aliisque  partibus  colligandis  inserviunt  ,  ac  magno  obser- 


vante  Soemeringio  cum  tendinibus  ,  quos  musculorum  liga¬ 
menta  dixit,  gaudent  analogia.  Cum  periosteo  autem  tendines 
continuari  ,  vidit  HALLERUS  ,  ex  quo  BlCHAT  fibrosi  systematis 
parum  apto  nomine  cuncta  insignivit.  Ad  recensitos  usus  obscu¬ 
rae  opus  est  mobilitatis:  perperam  ideo  et  irritabilitas,  ac 
sensibilitas,  cum  nulli  reperiantur  nervi,  quaesita  ,  et  qui  a  distor¬ 
sione  sub  processu  morboso  producuntur  dolores ,  aliam  expli¬ 
cationem  accipiunt  ,  ac  ad  sensationes  ,  quae  excitantur  a  tactis 
capillis  ,  pilis  ,  mystacibus  animalium  dolentibus,  sic  dictis  'den¬ 
tibus  referendi. 

XII.  Tum  ad  peculiaria  machinamenta ,  tum  ad  varios  obti¬ 
nendos  effectus  utilissima  valde  reperitur  prae  caeteris  elastica  , 
sat  dura,  flexilis  tamen,  coloris  albi,  opaci,  semipellucidi  substan¬ 
tia  ,  quae  ex  depositis  peculiaribus  in  cellulari  principiis  exsur¬ 
git  ,  ac  cartilaginis  nomine  insignitur.  Hinc  ad  vocis  organa  , 
ad  narium  ,  atque  thoracis  osseum  cavum  perficiendum  ,  ad  in¬ 
crustandas  ossium  articulares  mobiles  ,  seu  immobiles  extremi¬ 
tates  ob  valde  expolitam  ,  qua  gaudent  superficiem  ,  cartilagines 
sunt  impensae.  Praeterea  ad  compressionem  imminuendam  inter- 
articulares  quae  dictae  ,  quia  in  articulis  vertebrarum  ,  maxil¬ 
lae  inferioris  ,  claviculae  cum  sterno  ,  cubiti  inferiori  extremo , 
ac  genu,  elasticorum  pulvinorum  vices  gerunt.  Sincerae,  densae, 
ac  lactei  coloris  gelatinae  habitum  optime  referunt  ,  fibratum 
paullisper  in  costis  ,  ac  in  cortice  cartilaginoso  articularium  su- 
perficierum  ,  ubi  fibrae  perpendiculares  apparent.  Sed  fibrosas  , 
seu  tendinosas  fibras  admixtas  praecipue  detegi  in  cartilaginibus 
palpebrarum/,  nasi ,  aurium  ,  epiglotidis  ,  tracheae  ,  atque  in  in¬ 
ter  articularibus,  quae  etiam  rarius  ossescunt,  adnotavit  Soeme- 

ringius  ,  ex  quo  praeter  cartilagineum ,  fibroso-cartilagineum 
systema  extruxit.  laudatus  Bichat. 

XIII.  Recensitae  partes ,  cartilaginibus  exceptis ,  molles  fulci¬ 
mento  j  et  tutamine  egebant :  hoc  praestant  organa  a  depositis 
in  cellulosa  substantia  terreo-salinis  principiis  paullalim  duris¬ 
sima  facta  ,  ac  sub  ossium  nomine  cognita.  Nullibi  melius , 
ac  in  istis ,  per  pulcherrima  celeberrimi  ScArpA  experimenta, 
ac  observationes  demonstrata  primitiva  cellulosa  structura  , 
quam  vidit  in  pulli  ovo  incubato  ,  pedetentim  ex  receptis  di¬ 
ctis  moleculis  ,  cartilagineam  ,  dein  osseam  fieri  ,  dum  ma¬ 
gis  compactae,  ac  stipatae  redduntur  superficiales  cellulae.  Du¬ 
rissima  ,  ac  compacta  ossium  pars  ,  quae  per  morbos  expandi¬ 
tur  ,  ac  spongiosa  fit  ,  ut  in  rachitide,  calli  efformatio  rem 
magis  adhuc  illustrant.  Praeterea  pristina  spongiosa  ,  ac  reticu¬ 
lata  structura  durissimis  restituitur  ossibus  acidorum  auxilio.  Ob 
insignem  firmitatem  ,  atque  duritiem  praedictis  usibus  praeser¬ 
tim  inserviunt  ossa,  ac,  si  a  morbosis  caussis  imminuuntur  illae, 
dum  istis  minus  redduntur  apta  ,  alias  adquirunt  proprietates  a 
mobilitate  praecipue  pendentes,  quae  fere  extinctae  ,  atque  de¬ 
letae  observabantur.  In  ossibus  fere  omnibus  ,  aut  saltem  in 
spongioso  celluloso  textu  ab  interno  periosteo  relicto  vix  fluida , 
pinguis  ,  oleosa  substantia  secernitur  ossium  medulla  vocata,  cujus 
vera  ignoratur  utilitas,  licet  ad  istorum  imminuendam  fragilita¬ 
tem,  ac  levitatem  adaugendam  fortasse  inserviat. 

XIV.  Si  ,  uti  a  Recentioribus  non  nullis  factum  ,  peculiares  , 
quae  usurpatae  sunt  ad  varios  usus  substantiae  systematis  no¬ 
mine  singulae  essent  distinctae,  non  parum  istorum  absque  uti¬ 
litate  numerus  esset  adauctus  :  attamen  prae  caeteris  nobis  vi- 

detur  non  parva  consideratione  digna  substantia  }  qua  secunda  > 
seu  media  arteriarum  tunica  componitur.  Nec  ad  tendineam , 
nec  ad  cartilagineam  naturam  haec  est  referenda,  licet  non  val¬ 
de  dissimilis; at  perperam  muscularis  dicta,  cum  a  muscularibus 
longissime  distent  transversae,  annulares,  totum  tamen  tubum  non 
amplexantes  fibrae ,  quae  plura  componunt  strata ;  flavicundo  ,  nec 
rubro  colore ,  majori  densitate  praeditae  istae  praecipue  ad  aper¬ 
tum  servandum  arteriarum  lumen  inserviunt.  Dein  tamquam  pe¬ 
culiares  substantiae  ad  specialia  visionis  munera  impensae  ha¬ 
benda  vitreum  ,  atque  crystallinum  corpus,  quibus  addere  prae¬ 
stat  vix  organicas  non  nullas ,  pilos  scilicet  ,  ungues  ,  epidermi¬ 
dem  ,  cui  accedit  intimam  choroideae  faciem  obvestiens  nigra , 
Riiyschiana  vocata. 

ARTICULUS  II. 

De  systematis  ,  ac  apparatubus  ,  quibus  humanum 

ejjictum  est  corpus . 

I. 

Descriptis  substantiis  efformantur  varii  generis  organa,  seu  in- 

# 

strumenta ,  quae  sicuti  ab  illis  diverso  modo  simul  intextis 
exurgunt  ,  diversam  igitur  fabricam  ,  ac  formam  praeseferunt; 
hinc  fere  ubique  cellulosae  structurae  vestigia  deteguntur,  et  non 
tam  frequenter,  ut  creditum,  linearis,  sive  fibrosa  apparet,  quae,  uti 
dictum  ,  ex  depositis  in  cellulosae  vesiculis  regulari  ,  rectilinea 
cum  dispositione  fibrinae  ,  nerveae  ,  ac  tendinosae  substantiae 
principiis  exurgunt  ,  ac  sic  dictas  fibras  musculares  ,  nerveas, 
ac  tendinosas  componunt. 

II.  At  vesiculosae  structurae  indicia  manifestantur  praecipue 
in  vasis  ,  quae,  referente  Wolfio  ,  a  vesiculis  cellulosae  gignun¬ 
tur  ,  et  canales  sunt  variis  tunicis  conflati,  quarum  tamen  in¬ 
tima  praecipue  vasculosa  est  dicenda,  quia  omnibus  vasis  com¬ 
munis  :  reliquae  accessoriae  sunt,  ac  aut  a  vicina  cellulosa,  aut 
a  peculiaribus  caussis  promuntur.  Horum  majores  rami  in  mi¬ 
nores ,  ac  minutissimos  dividuntur,  et  subdividuntur  ramusculos, 
ad  varios  vehendos  humores  apte  extructos. 

A 

III.  In  simplicissimis  naturis  unius  adsunt  generis  vasa  ,  per  in¬ 
numeras  anastomoses  inter  se  communicantia,  ac  retia,  seu  textus 
referentia;  in  animalibus  autem  corde  praeditis  duplicis  gene¬ 
ris  adsunt  vasa  ,  arteriae  scilicet,  quae  ab  isto  pulsos  humo¬ 
res  transferunt  ad  capillaria  ,  et  venae ,  quae  ab  istis  iterum 

ad  cor  transmittant.  Tribus  tunicis  illae  conflatae  sunt,  qua¬ 
rum  media  a  peculiaris  naturae  substantia  est  effbrmata.  Aequali 
tunicarum  numero  instructae  sunt  venae  ,  sed  media  magis 
simplex  ad  cellulosam  naturam  accedit  ,  ac  in  ramis  evanescit. 
Tamquam  venarum  apendices  habenda  vascula  ,  in  quibus  magis 
conspicua  fit  vasculosa  structura  ob  creberrimas  valvulas  ,  quibus 
sunt  instructa,  et  lymphatica  dicuntur,  quia  lympham  praecipue 
devehunt  ,  lfcet  serum  interdum  ,  ac  chylum  a  variis  cavitatibus 
sugant. 

IV.  Ex  his  patet ,  magis  simplicem  post  cellulosam  esse  vascu¬ 
losam  structuram  ,  atque  ab  ipsa  eflormantur  partes  memoratae, 
aeque  ac  magis  compositae,  quae  organa ,  et  viscera  dicuntur 
Organi  autem  nomine  veniunt  partes  omnes  aliquo  artificio  con¬ 
structae  ,  sed  praecipue,  quae  ob  magis  simplicium  confluxum,  ita 
sunt  machinatae,  ut  ad  nonnullorum  corporum  qualitates  acci¬ 
piendas  ,  nervisque  periphericis  extremis  transmittendas  'praeci¬ 
pue  inserviant;  et  sicuti  absque  his  specificae  nec  impressiones,, 
nec  sensationes  externarum  rerum  habentur  ,  ideo  organa  sen¬ 
suum  vocata  fuerunt.  Viscerum  autem  non  valde  apto  nomine 
insignita  fuere  organa  intus  plerumque  sita  ,  specificis ,  diver- 
sisque  perficiendis  operationibus  molita  ,  quod  de  glandulis,  licet 
externis  in  partibus  sitis,  intelligendum. 

V.  Ad  evolvendam  majori  cum  facilitate  ,  ac  utilitate  hu¬ 
mani  corporis  fabricam  non  ab  istis  ,  quae  tamquam  ,  ut  ita 
dicam  ,  accessoria  sunt  instrumenta,  sed  a  magis  momentosis  , 
quae  viventium  corporum  essentiam  statuunt  ,  primitus  mani¬ 
festantur,  et  aliarum  partium  formationi  inserviunt,  exordiendum. 
Absque  cellulosa  substantia  ,  ac  vasculosa  structura  nulla  ,  li- 

cet  simplicissima ,  in  vivente  operatio  concipi  potest ,  et  omnium 
simplicissima  est ,  quae  vasculorum  ope  perficitur  ,  et  qua  unice 
gaudent  inchoatae  naturae  ,  quae  caeteris  efformandis  molitio¬ 
nibus  ,  functionibus  exercendis  inservit  ,  et  existentiam  praebet. 
Gradatim  magis  complicata  haec  redduntur  organa,  quibus  hu¬ 
mores  in  circuitum  adiguntur,  ac  in  homine  cor,  arteriae,  ca¬ 
pillaria  vasa,  ac  venae  ab  aliis  distinctum  ,  ac  per  se  existens  ef- 
formant  systema  ,  vasculosum  dictum,  specificis  gaudens  functio¬ 
nibus  ,  ac  vitiis  subjectum. 

VI.  Primigenio  dicto  systemate  unice  conflata  naturalia  ,  et 
monstruosa  etiam  corpora  existunt  ,  crescunt  ,  quoad  sic  sunt 
constituta  ,  ut  non  deficiant  nutrientia  fluida  ,  quibus  ad  motum 
sollicitantur.  Haec  radicibus  a  terra  hauriunt  plantae  ,  ab  aquis 
istae  ,  et  animalia  nonnulla.  Sed  quae  praeparatis ,  ut  nutriantur, 
indigent  humoribus  ,  a  cavitate  plus  ,  minusque  extensa  ,  minu¬ 
tissimis  hiantibus  vasculis  ,  jam  mutata  absorbent  principia. 
Sic  necessaria  redduntur  huic  operationi  dicata  organa,  os  scilicet 
pharynx  ,  oesophagus  ,  ventriculus  ,  intestina  ,  digestionis  appa¬ 
ratum  constituentia. 

VII.  Licet  his  tantum  extructa  adsint  animalia  ,  maxima  at¬ 

tamen  istorum  pars  aliis  praedita  est  organis ,  quorum  ope  fa¬ 
cilius  cum  caeteris  communicant  corporibus,  ac  relationem  servant. 
Or  gana  ista,  quae  etiam  simplicissima  in  nonnullis,  ac  ad  pauca 
nervea  substantia  conflata  fila  reducuntur,  constituunt  jry- 

stema  ,  quod  e  multorum  ,  ac  complexorum  organorum  concursu 
exurgit  in  homine  ,  et  ideo  complexis  valde  functionibus  est  di¬ 
catum.  Haec  intricatissimae  ,  sed  mirificae  structurae  organa  sunt 
cerebrum,  cerebellum,  nervi  in  medulla  oblongata,  ac  spinali  simul 

uncta  ,  ac  ganglia.  Istius  systematis  dein  tanquam  appendices 
consideranda  sunt  organa  ad  locomotionem  inservientia ,  orrnies 
scilicet  voluntatis  imperio  subjecti  musculi  ,  partesque  ,  quae 
•ab  ipsis  moventur. 

VIII.  Tandem  apparatus  tributum  nomen  pluribus  organis  , 
quae  non  eodem  in  diversis  individuis  fabrefacta  sunt  modo  ,  et 
proinde  sexubus  distinguendis,  ac  speciei  conservationi  inserviunt. 
Testes  ideo ,  deferentes  ductus,  ac  penis  virilem  sexum  discri¬ 
minant  a  muliebri  ,  quem  ovaria,  uterus,  et  tubae  Faloppianae 
constituunt. 

IX.  Gaeterurn  haec  sive  apparatuum  ,  vel  systematum  no¬ 
mina  tantum  sunt  efficta,  ut  facilius  multorum  organorum  simul 
conspirantium  comprehendantur  operationes,  quae  sunt  complexus 
omnium  ,  quae  a  singulis  organis,  ac  partibus  sub  data  divisione 
inclusis  efficiuntur. Hae  igitur  divisiones  non  solum  commodae  sunt 
ad  phaenomena  melius  distinguenda  ,  sed  utilissimae  ad  vilia  de¬ 
tegenda  ,  cognoscendos  ,  curandosque  morbos. 

X.  Ex  his  proinde  facile  esset  ad  duo  tantum  praecipua  re¬ 
ducere  cuncta  .systemata,  quae,  sicuti  simul  sunt  intime  jun¬ 
cta,  mutuum  possident  influxum.  Nonnulla  attamen,  quae  tam¬ 
quam  primitiva  sunt  consideranda,  majorem  super  alia  exercent: 
ita  cellulo-vasculosum  sibi  ipsi,  aliisque  existenliam  praebet:  ner¬ 
vosum  peculiares  impertit  isti  ,  ac  reliquis  proprietates.  Cunctae 
autem  reliquae  organorum  conspirationes  directe  a  primariis 
istis  dependent  ,  aut  ad  istorum  perfectionem  contribuunt ,  ac , 
ut  commodius  ab  universalibus  systematis  distinguantur,  appara¬ 
tuum  nomine  illa  praecipue  insignire  valde  est  opportunum  ,  ac 
sunt  digestionis  ,  et  locomotionis  apparatus . 

XI.  Caeterum  minus  apte  systematis  nomen  tributum  fuit 
substantiis  plerisque  ,  utpotequae  omnes  simul  non  conspirent, 
uti  memorati  organorum  complexus,  a  quorum  conjuncta  actione 
exurgit  conspiratio  una  ,  consensus  unus,  consentientia  omnia,  ut 
est  effatus  summus  medicinae  Parens  Hippocrates.  Mira  haec 
certe  conspiratio,  cooperatio  a  tot  organis,  tantisque  pro¬ 
prietatibus  exurgens  ,  tam  varia  offert  phaenomena  naturalia, 
ac  morbosa  ,  ita  ut  impossibile  sit,  uti  a  Brunone  peractum, 
omnia  unico  comprehendere  vocabulo  ,  ac  postrema  ad  naturalem 
statum  unico  ,  vel  altero  agendi  modo  reducere. 

XII  Sicuti  simpliciora  peculiari  synthesi  magis  composita  or¬ 
gana,  ista  apparatus  ,  hi  systemata  ,  quae  humanum  corpus 
efformant,  ideo  istud  dissolvendum,  decomponendum  in  ilia  omnia, 
quae  in  simpliciora  ,  ut  commodius ,  ac  facilius  hac  analysi  sin¬ 
gulorum  actiones  sub  salutis ,  ac  morbi  statu  cognoscantur ,  ac 
laesae  restituantur. 

XIII.  A  binis  sic  constitutis  praecipuis  systematis  geminas  a 
BiCHAT,  aliisque  ingenio  potius,  quam  veritati  indulgentibus  ad¬ 
missas  vitas  deducere  ,  fortasse  facile  esset ;  sed  quam  parum 
haec  sint  observationi  consona,  quis  non  conjicit  ex  dictis?  Unica- 
certe  adest  vita.  Res  obscurissima  ,  ast  miranda  ,  quam  per¬ 
scrutari  vetat  instituti  ratio  :  caetero  obvelatis,  restrictisque  mor¬ 
talium  animis  tam  abditum  mysterium  assequi,  fortasse  nunquam 
erit  concessum. 

ARTICULUS  III. 

•  -  Inrif  '  *  .  . 

De  vasculoso  systemate ,  et  de  digestionis  apparatu. 

De  corde  ,  arteriis ,  ac  venis. 

I. 

Q  ...  ; 

Oimplicissimum  in  nx  inchoatis  naturis  vasculosum  systema , 
capillaribus  tantum  vasculis  componitur  :  prout  magis  perfecta 
redditur  structura  ,  cor  ,  arteriae  ,  venae  ,  et  pulmones 
manifestantur,  ac  peculiaris  indolis  vascula,  lymphatica  dicta. 

II.  Licet  partes  cunctae  memoratae  ad  eumdem  finem  con¬ 
currant,  scilicet  ad  humores  in  continuum  motum  adigendos, 
ut  ad  cuncta  corporis  puncta  perveniant,  in  quibus  nutritio,  aliae- 
que  vitae  operationes  perficiantur:  a  peculiari  attamen  modo,  quo 
in  magis  perfecto  organismo  tot  sunt  usurpatae  substantiae 
ad  vascularem  intimam  membranam  immutandam  ,  varia  ena¬ 
scuntur  phaenomena ,  quae  systematis  vasculosi  organa ,  pro  di¬ 
versis,  quibus  inserviunt,  operationibus, seorsim  consideranda  esse, 
suadent.  i.°  Veniunt  illa,  a  quibus  sanguis  magno  impetu  a  cen¬ 
tro  ad  omnes  pellitur  partes.  2.0  Quae  pulsum  fluidum  conti¬ 
nent  ,  ac  transmittunt.  3.°  Illa  in  quibus  subjicitur  peculiaribus 
mutationibus.  4.0  Quae  nova,  ad  ejus  integritatem ‘servandam 
apta  ,  devehunt ,  suppeditantque  principia. 

III.  Intima  illa,  ac  per  totum  vasculosum  systema  extensa, 
vasculosae  nomine  designanda  membranacea  tunica,  dum  mus¬ 
cularibus  numerosis  collectis  fibris  binis  in  punctis  circumda¬ 
tur,  ob  nervorum ,  ac  arteriarum  coronariarum  concursum ,  ac 
efficientiam  ,  binis  cordis  ventriculis  a  positione  dexteri,  atque  si- 

nistri  nominibus  insignitis  ,  insternitur.  Loculi  sunt  isti  crassis¬ 
simis  parietibus  muscularibus  roborati  ,  ac  singuli  binis  ostiis 
praediti  ,  per  quae  sanguinem  a  venis  attrahunt  ,  et  dum  con¬ 
trahuntur  per  continuos  arteriosos  canales  detrudunt. 

IV.  Non  amplius  interruptis  contractionibus  expulsus  san¬ 
guis  ,  peculiaris  substantiae  depositionem  coadjuvat  ,  a  qua 
media  arteriosa  dicenda  tunica  efformalur,  tertia  cellulosae  na¬ 
turae  praecincta.  Haec ,  quae  vasis  arteriosam  indolem  conciliat , 
tunica,  ab  ostio  cordis  arterioso  per  canales  divisos,  ac  subdi- 
visos  extenditur  usque  ad  vascula  capillaria,  ubi  scilicet  im¬ 
petus,  quo  sanguis  a  corde  abigitur,  fractus  reperitur. 

V.  In  capillaribus  vasculis  mutatus,  ac  functus  officio,  sanguis 
recipitur  a  venis,  quae  simul  in  majores,  majoresque  successive 
coalescunt  truncos,  quorum  insigniores  simul  juncti  efFormant 
peculiares  irregulares  expansiones,  seu  sinus  auricularum  nomi¬ 
ne  cognitos,  fibrisque  muscularibus  firmatos.  Intimam,  seu  va¬ 
sculosam  venarum  tunicam,  a  retrocedente  sanguine  in  crebras 
valvulas  plicatam  assurgere,  multa  suadent;  media  specificae 
indolis  longitudinales  offert  fibras  in  interioribus  venis  magis 
conspicuas,  facile  in  minores  truncos  evanescentes  :  extima  a 
simplici  est  cellulosa. 

VI.  Cavae  dicuntur  venae  bini  trunci,  superior  scilicet,  aL 
que  inferior,  qui  simul  concurrentes  efformant  auriculam ,  cum 
auriculari  ventriculi  dexteri  ostio  communicantem.  Pulmonales 
autem  venae  quatuor  sunt  ex  pulmonum  venulis  efformati  trun¬ 
ci,  atque  in  sinistram  auriculam  expansi,  qui  cum  auriculari 
ostio  ventriculi  sinistri  communicant. 

VII.  Canales  autem  bini,  qui  sanguinem  e  se  contrahenti' 

bus  ventriculis  per  duas  arteriosas  dictas  aperturas  accipiunt, 
sunt  pulmonalis  arteria ,  quae  e  dextero  ventriculo  ad  pulmo¬ 
nes,  et  aorta ,  quae  a  sinistro  ventriculo  egressa  ad  universum 
corpus  sanguinem  transmittit. 

VIII.  Sanguis,  dum  in  circuitum  agitur  ,  descriptas  legit 
vias:  scilicet  tum  e  superiori,  ac  ab  inferiori  vena  cava  in 
dexteram  auriculam  effunditur:  hanc  irritat,  ac  in  dexterum  ven¬ 
triculum  ex  ejus  contractione  propellitur  :  dexteri  ventriculi  pa¬ 
rietes  pariter  exstimulati  contrahuntur,  ac  sanguinem  undequaque 
comprimunt  ,  et  per  patentem  arteriam  pulmonalem  urgent  ; 
nam  tres  ostio  auriculari  adsidentes  laciniae,  valvulae  tricuspi¬ 
des  dictae  retrocessum  impediunt.  Interea  per  pulmonalis  ar¬ 
teriae  divisiones  fertur  usque  ad  minutissima  capillaria  vascu¬ 
la,  ubi  ab  absorpto  g as  oxygenio  coccineus  factus  per  venas 
pulmonales  in  sinistram  auriculam ,  a  qua  statim  contracta  in 
sinistrum  ventriculum  descendit,  ubi  a  magis  adhuc  robustis 
parietibus  se  contrahentibus  pressus,  per  ostium  arteriosum  , 
per  annexam  aortam ,  per  omnes  ejus  divisiones  usque  ad  ca¬ 
pillaria  vasa  per  totum  corpus  diffusa,  accepto  impetu,  fertur. 
In  capillari  textu  variis  mutationibus  subjicitur,  ac  a  venis  col¬ 
lectus  tandem  in  duas  cavas  superiorem  scilicet,  et  inferiorem  , 
postea  in  dexteram  attrahitur  auriculam.  Sicuti  pernicissimo  fer¬ 
tur  motu  sanguis  per  arteriosos  canales,  vix  per  venosos  retardato, 
nullas  ideo  in  istis  subit  mutationes,  et  coccineus,  uti  accipitur 
ab  extremitatibus  pulmonalium  venarum,  ad  ultimas  usque  aon* 
tae  ramificationes  ejicitur.  At  niger  redditus  in  totius  corpo¬ 
ris  textu  capillari  per  venas,  per  dexterum  ventriculum,  ac  per 
arteriam  pulmonalem  ad  minutissima  pulmonaria  vasa  defertur. 

IX.  Ex  cognitis  proprietatibus,  quibus  gaudent  substantiae, 
quae  usurpatae  sunt  ad  has  circuitus  extruendas  vias  ,  facile 
patet,  motum  accipere  sanguinem  a  cordis  ventriculis,  ac  a  ro¬ 
busta ,  sic  dicta,  tunica  arteriosa,  nulla  conspicua  contractilitate, 
seu  musculari  irritabilitate  praedita,  firmos,  ac  resistentes  reddi 
arteriarum  parietes,  ac  lumina  potius  aperta  servari,  quae  fa¬ 
ciliorem  reddunt  dicti  fluidi  transitum. 

X.  Non  tam  facile  concipitur  ,  quibus  viribus  sanguis  movea¬ 
tur  per  venas  ;  ideo  multarum  concursus  admissus  ad  expli¬ 
candum  phaenomenon  ,  quod  a  sola  cordis  actione,  ac  dilata¬ 
tione  dependet ;  nam  dum  cordis  ventriculi  expulso  contento 
sanguine  iterum  dilatantur  ,  vacuum  relinquitur  ,  a  quo  ex 
appensa  auricula  lluidum  attrahitur.  At  sicuti  nullo  impetu  per 
venas  fertur  sanguis,  ac  interdum  majori  copia  in  auriculis,  et 
in  cavis  congeritur;  hinc  cedentes,  ac  parum  firmae  sunt  ve¬ 
narum  tunicae,  ac  valvulosas  plicas  intima,  seu  vasculosa  offert, 
quibus  illius  retrocessio  impeditur. 

XI.  Sic  alternis,  interruptisque  contractionibus  cor  non  solum 
sanguinem  ejicit,  sed  etiam  in  proprias  attrahit  cavitates.  Istae 
autem  alternae  contractiones,  et  relaxationes  fibrarum  cordis 
muscularium  gignuntur  a  propria,  qua  sunt  praedita  ,  mobilita¬ 
te,  ac  a  stimulanti. recepti  sanguinis  actione;  hinc  ah  illa,  aeque 
ac  ab  ista  adaucta,  vel  imminuta  fortiores,  vel  debiliores  mani¬ 
festantur  cordis  motus,  ac  pulsus  ;  et  sicuti  mobilitas  ista  prae 
caeleris  a  nerveo  dirigitur  influxu,  ideo  nil  mirum  ,  si  saepissi¬ 
me  in  nervis  quaeritanda  est  imminuti,  vel  adaucti  cordis  mo¬ 
tus  ratio  ,  uti  demonstrant  tot  arte  producta  ,  vel  a  morbo  ge¬ 
nita,  et  febrilia  dicta  phaenomena,  quorum  proxima  sic  manet 

explanata  caussa.  Ex  his  etiam  licet  deducere,  compositionem, 
ac  proprietates  praestantissimi  hujus  organi  adeo  complicatas 
esse,  ut  omnia ,  quae  aliquam  super  ipsum  vim  exercent ,  agentia 
multiplices  producant  mutationes,  ac  effectus,  prout  cum  acce¬ 
dente  sanguine  mixta,  propria  virtute  vario  modo  fibras  affi¬ 
ciunt,  aut  super  nervos  agunt,  lluidique  nervei  influxum  adaugent,, 
vel  minuunt,  uti  demonstrant  experimenta,  per  quae  variae  san¬ 
guini  infunduntur  noxae ,  aut  nervis  applicantur. 

De  textu  capillari. 

XII.  Quum  per  repetitas  divisiones  valde  tenuia  sunt  facta 
Vasa  arteriosa,  aeque  ac  venosa  ,  tunc  simul  junguntur  per  in¬ 
numeras  anastomoses,  ut  retis  vasculosi  adspectum  referant  , 
quod  per  omnes  corporis  partes  dispositum  observatur. 

XIII.  Contextus  iste  vasorum  capillaris  systematis ,  non  apto  no¬ 
mine,  distinctus,  qui  solus  inservit  ad  humorum  circuitum  in  ma¬ 
gis  simplicibus  viventibus  corporibus,  non  unico  vasorum  gene¬ 
re  efformatur ;  sed  in  homine  et  sanguifera  ,  et  serifera  vascula 
offert,  et  alia  fortasse  magis  etiam  subtilia,  quae  nonnisi  fluidio¬ 
res  humores  educunt  ;  attamen  quia  simul  continuantur  ,  a  di¬ 
versis  caussis  non  raro  sanguinis  portio  rubra  per  alba  pellucida 
vascula  ,  quae  tantum  serosam  ,  aut  subtiliorem  adhuc  accipiunt  , 
pertransit,  ut  in  inflammatione. 

XIV.  Minutissimae  arteriae  ,  et  textus  reticulosus ,  sicuti  ad 
multiplices  perficiendas  operationes  inserviunt,  diversa  igitur  fere 
in  omnibus  organis  gaudent  dispositione,  quae,  quum  vascula 
ista  feliciter  arte  repleta  inspiciuntur,  efficit  ,  ut  facile  distin- 

guatur  hepatis  fragmentum  a  glandulae  tyroideae  frustulo.  Sic 
referentibus  ScARPA  ,  ac  Soemeringio  in  intestinis  distributio 
arteriarum  quodammodo  similis  adest  arbusculo  foliis  destituto, 
in  foetus  placenta  cirrulo:  in  liene  penicillo  ,  seu  massulis  va¬ 
scularibus  :  in  musculis  sarmentorum  fasciculo :  in  lingua  radiis  ad 
circumferentiam  directis:  in  testiculis,  ac  in  plexu  cerebri  cho¬ 
roideo  cincinnulo ,  et  diversa  demum  est  in  mucosis  ,  ac  in 
serosis  ,  vel  pellucidis  membranis. 

XV.  Ob  summam  tenuitatem  licet  miniine  sit  datum  vascu¬ 
lorum  capillarium  tunicas  discernere ,  rei  simplicitas  videtur  de¬ 
monstrare  ab  unica  per  venas  ,  cor,  et  arterias  extensa  vascu¬ 
losa  dicta  efformari  ,  quae  nec  fibris  muscularibus,  ut  in  corde 
roborata  ,  nec  ab  arteriosae  substantiae  filis  irretita ,  aut  lon¬ 
gitudinalibus  ,  ut  in  venis  mutata ,  propriis  gaudet  proprietatibus, 
.scilicet  peculiari  mobilitate  vix  conspicua,  sed  excitabili,  ut  cun¬ 
cta  ,  quae  in  capillaribus  succedunt ,  demonstrant  phaenomena. 

XVI.  Licet  mobilitas  haec  cunctis  capillaribus  vasculis  sit  tri¬ 
buta;  attamen  in  nonnullarum  partium  minutissimis  istis  vasculis 
multo  magis  conspicua  redditur  ,  atque  originem  praebet  sat 
cognitis  ,  sed  nunquam  perfecte  explicatis  phaenomenis,  quae  of¬ 
feruntur  in  iridis  expansione  ,  faciei  rubore  ,  corporum  caverno¬ 
sorum  turgore  ,  ab  illis  ,  quae  in  inflammatione  se  produnt  non 
valde  dissimilibus.  Haec  nonnullis  in  partibus  circumscripta  phae¬ 
nomena,  turgoris,  aliisque  nominibus  insignita  in  propria  structura, 
ac  partium  componentium  dispositione  explicationem  inveniunt 
Nam  tum  facialis  arteria,  tum  quae  corporibus  cavernosis  sanguinem 
devehunt,  nervis  sunt  percinctae ,  et  numerosa  a  ciliaribus  ner- 
vea  filamenta  accipiunt  choroideae  ,  ac  iridis  capillaria  vasa  ; 

illa  certe  istis  vasculis  majorem  mobilitatem  conciliant,  a  qua 
frequentiores  contractiones,  major  sanguinis  copia  attracta  ,  at¬ 
que  subsequens  congestio  sunt  deducendae  :  quia  sive  ob  dis¬ 
positionem  venarum  ,  ut  in  pene  ,  choroidea  ,  in  genis  ,  sive  ob 
deficientem  istarum  mobilitatem  non  tanta  facilitate  transmit¬ 
titur  sanguis.  Ab  irritantibus,  vel  ‘mobilitatem  adaugentibus  caus¬ 
sis  frequentiores  reddi  contractiones,  in  amnibus  vasculis  majori 
copia  sanguinem  attrahi  ,  a  venis  respondentibus  eadem  pro¬ 
portione  minime  transmitti ,  congeri ,  ac  inflammationis  phaeno¬ 
mena  haberi  ,  patet  ex  dictis.  Animadvertendum  demum  non 
sohnn  iridis,  faciei,  penis,  clitoridis  arterias  nervis  revinciri;  sed 
et  omnes  ,  quae  ad  organa  illa  feruntur,  quae  ob  propria  munera 
nunc  majori ,  nunc  minori  sanguinis  copia  indigent  ;  hinc  sic 
nervis  illaqueatae  sunt  ,  quae  ad  organa  secretoria  sanguinem 
advehunt  ,  ex  quibus  inteLligitur  ,  cur  ex  levissimis  caussis 
adaugeatur  ,  vel  perturbetur  humorum  secretio- 

XVII.  Mutationes,  quas  subit,  nec  non  operationes,  quibus  in¬ 
servit  sanguis,  in  textu  capillari  perficiuntur  utique  ,  sed  variis  in 
partibus  ,  et  sicuti  a  binis  ejicitur  ventriculis  per  annexas  arterias, 
quae  distinctum  suis  divisionibus  textum  vasculosum  efformaut, 
ideo  qui  sanguinem  recipit  e  dextero  ventriculo  ,  ac  super 
aerifera  vascula  distribuitur ,  magnaque  ex  parte  respirationis 
organa  efformat,  pulmonalem  tertam  capillarem  dixit  Bichat  ,  ac 
est  ab  illo  per  totum  corpus  diffuso  ,  ab  aortae  sanguine  ir¬ 
rigato  distinctus.  Carbonii  oxydo  inquinatus  per  numerosa  uti¬ 
que  ,  sed  minus  subtilia  capillaria  pulmonum  propulsus  sanguis, 
molestam  producit,  ac  specificam  impressionem  super  nerveas 
vagi  paris  extremitates,  quae  usque  ad  sensorium  delata,  efficit , 

ut  nervei  fluidi  transmissio  succedat  per  nervos  ,  'qui  ad  mu¬ 
sculos  feruntur  thoracis  dilatationi  inservientes.  Dum  per  dia¬ 
phragmatis  ,  aeque  ac  per  aliorum  musculorum  contractio¬ 
nem  dilatatur  thorax  ,  a  pulmonibus  removentur  ejus  parietes: 
succedit  vacuum  :  expanduntur  illi,  ac  aer  in  tracheae,  et  bron¬ 
chiis  continua  aerifera  vascula  attrahitur,  et  cum  nigro  san¬ 
guine  in  contactum  reperitur ,  quod  inspirationem  constituit.  Car* 
bonii  oxydum  jungitur  cum  portione  oxygenii  atmosphaerici  aeris, 
et  gaz  acidum  carbonicum  praebet ,  dum  ex  majori  oxygenii  por¬ 
tione  sanguini  nupta  coccineum  iste  colorem  acquirit ,  quo  tem¬ 
pore  parva  etiam  azoti  dosis  absorbetur.  Sed  relaxatis  musculis 
coarctatur  thorax  ,  expellitur  inquinatus  aer  ,  quod  eocpiratio 
vocatur. 

XVIII.  Hisce  operationibus  orbatur  ideo  carbonii  oxydo,  onera¬ 
tur  oxygenio  sanguis  per  capillarem  pulmonum  textum  transiens  , 
quod  respirationem  constituit  ,  et  sic  per  venas  pulmonales  ,  ut 
dictum,  per  sinistram  auriculam,  annexum  ventriculum  ,  aortam 
usque  ad  universe  diffusum  capillare  teoctum  coccineus  transfer¬ 
tur ,  ubi  oppositis,  ac  multiplicibus  aliis  subjacet  mutationibus. 
Prout  sive  ex  aeris  natura,  vel  ab  adaucta,  seu  imminuta  vasorum 
actione  major,  nvinorve  oxygenii  quantitas  absorbetur,  numerosa 
producuntur  phaenomena,  quae  aliorum  genesim  explicant,  ut 
sunt  asthmaticae  affectiones  ,  coriacea  sanguinis  pellicula  in  op¬ 
positae  indolis  morbis  ,  vigens  phlogistica  diathesis  cum  phthi¬ 
sicorum  languore  ,  et  alia  similia  quam  plurima.  A  pulmo¬ 
nari  capillari  textu  usque  ad  universalem  sanguis  vix  muta¬ 
tus  incedit,  ut  BlCHAT  animadvertit  ,  quia  sub  tam  celeri 
motu  locum  non  habent  attractiones,  a  quibus  iri  isto  textu, 

in  quo  tarde  moventur  humores,  producuntur  oxygenii  decompo- 
sitio,  calorici  evolutio,  carbonii  oxydatio,  tot  humorum  secretio, 
ac  totius  corporis  nutritio. 

XIX.  Haec  non  solum  a  memorata  vasculorum  dispositione, 
sed  amplitudine  pendent  ,  proinde  in  capillaribus  rubris  non 
eaedem  succedunt  operationes,  ac  in  pellucidis,  ac  major  oxy¬ 
genii  decompositio  in  illis  praecipue  fieri  videtur,  aeque  ac  ca¬ 
lorici  extricatio ,  quae  tandem  bene  perpensa  una  cum  nervorum, 
ac  cordis  actione  ad  ista  primi  ordinis  vascula  extensa,  habetur 
ratio  ,  cur  calor  sit  adauctus  in  febribus  ,  cur  partialiter 
extricetur  in  inflammatione  ,  faciei  pudore  ,  cur  sub  nervoso 
spasmo  ,  sub  deficiente  cordis  motu  ,  sub  febris  initio  frigus 
persentiatur  :  phaenomena  omnia  perperam  in  pulmonibus  quae¬ 
sita  ,  nec  inventa  ,  ac  in  universali  capillari  textu  caussam  ha¬ 
bentia. 

XX.  In  subtilioribus  autem  nutritio  praesertim  producitur  , 
quae  perficitur,  dum  nutritiae  moleculae  inter  alias  ejusdem 
naturae  accipiuntur  ,  ac  retinentur  attractionis  vi  ,  sub  qua 
adaucta  incrementum,  et  decrementum  adest  sub  imminuta  , 
quod  attamen  non  obtinetur  ,  nisi  per  concursum  alterius  pro¬ 
prietatis,  qua  gaudet  textum  istud  ,  parandi  scilicet  peculiaria,  ac 
in  variis  organis  diversa  principia  ,  quaeque  secretio  vocatur. 
Haec,  uti  diximus,  modificatur  non  solum  a  varia  dispositione 
vasorum ,  quae  in  omnibus  organis  ,  ac  partibus  tam  mira  va¬ 
rietate  ludunt ,  sed  etiam  a  nervei  fluidi  per  nervos  delati  ac¬ 
tione  ,  quibus  una  cum  detectis  a  Dawy  relatae  ad  modum , 
quo  a  galvanico  fluido  moleculis  corporum  diversae ,  ac  oppositae 
affinitates  ,  ac  locomotio  conciliantur,  ac  analogia  istud  inter,  et 

nerveum  tot  compositiones,  secretiones,  nec  non  infinita  sub  salu¬ 
tis ,  ac  morbi  statu  ab  istis  suppeditata  phaenomena  explanantur. 

XXI.  A  vasculis  capillaribus  arteriosis  omnes  igitur  perficiuntur 
secretiones,  excepta  qua  bilis,  quae  a  capillaribus  paratur  veno¬ 
sis.  Organa  ideo  omnia  secretoria  a  vasculoso  praecipue  syste¬ 
mate  sunt  efformata,  ubi  vasa  diverso  modo  distributa  acinosam 
in  lacrymalibus,  in  salivalibus  glandulis,  ac  in  pancreate  structu¬ 
ram  ,  Ferrenii  pyramides  in  renibus  componunt.  Vascula  quae 
nutritioni,  ac  secretioni,  exhalationi  etiam  inserviunt,  licet  nume¬ 
rosissima  alia  adsint  ,  quae  per  cutaneam  ,  mucosas  serosas  su¬ 
perficies  plus  ,  minusque  subtilia  fluida  exhalent. 

De  vasis  lymphaticis. 

XXII.  Sanguiferi  systematis ,  immo  venosae  dumtaxat  portionis 
tamquam  appendix  habendus  textus ,  qui  licet  a  chyliferis  va¬ 
sculis  ex  parte  exsurgat ,  sed  sicuti  maxima  a  lymphaticis  com¬ 
ponitur,  lymphaticum  etiam  systema  audit.  Vascula  haec  sunt 
tenuissima  ,  pellucida ,  nuznerosissimis  valvulis  referta  ,  ut  no- 
dulosa  ,  seu  a  vesicularum  serie  facta  appareant. 

XXIII.  In  omnibus  corporis  punctis,  oculis  internis  ,  infantili 
placenta,  medulla  spinali  exceptis,  detecta,  subtilissima  effor- 
mant  retia,  uti  capillaria  sanguifera  ,  cum  sint  aeque  numerosa. 
Hinc  a  corporis  superficie  ,  quae  ipsum  circumdant  principia,  a 
tubo  intestinali  chylum  ,  a  cellulosae  areolis  serum  ,  a  diversis 
organis  varias  substantias  absorbent  ,  ac  in  thoracicis  deferunt 
ductibus ,  a  quibus  in  venas  effunduntur. 

XXIV.  Duplici  conflata  sunt  absorbentia  vascula  tunica  ,  exti- 
macellulosa  stipata  ,  intima  vasculosae  sanguiferi  systematis  con¬ 
tinua,  levis ,  tenuissima  ,  diaphana,  in  creberrimas  plicas ,  seu  val- 

vulas ,  plerumque  geminas,  assurgens,  ac,  si  minime  irritabilita¬ 
te  ,  non  valde  diversa  mobilitate  est  praedita  ,  prout  declarant 
tot  varia  absorptionis  genera.  Licet  more  venarum  exsugant , 
atque  e  ramis  in  truncos  humores  revehant,  arboris  formam 
non  adeo  referunt  haec  vasa  ,  cum  per  magis  extensum  spa¬ 
tium  idem  lumen  ,  ac  volumen  servent  ,  atque  ob  innumeras 
anastomoses  habitum  reticulatum  magis  referant. 

XXV.  Anteaquam  ad  praecipuos  adveniant  truncos  lymphatica, 
dura  ,  subovalia,  carnei  plerumque  coloris,  corpuscula  penetrant  , 
in  quibus  dividuntur  ,  ac  subdividuntur*  atque  una  cum  sangui» 
feris  plurimis  vasculis  ,"  ac  celluloso  textu  omnia  revincienti 
glandulosum  parenchyma  efformant,  in  quo  adducentium  ,  at¬ 
que  efferentium  vasculorum  discrimen  oculo  armato  occurrit  , 
haec  ,  minore  plerumque  numero  ,  exeunt  glandulis ,  ubi  pecu¬ 
liari  in  modo  miscetur  ,  perficitur ,  ac  elaboratur  a  variis  parti¬ 
bus  absorpta  ,  et  diversis  principiis  foeta  lympha. 

XXVI.  Infinitus  pene  lymphaticorum  numerus,  quae  in  parvos, 
habita  proportione,  truncos  confluunt,  effecit  ,  ut  nonnulli  credi¬ 
derint  ,  multa  non  lymphatica  alia,  sed  venas  adire  ,  istisque 
absorberi,  ac  revehi  lympham  statuerint  ,  quod  minime  veri¬ 
tati  consonum  Hunteri  ,  ac  Mascagni  labores  probavere.  Ex 
magna  igitur ,  quae  adest  vascula  inter  ,  et  truncos  ,  quoad  ca» 
pacitatem,  differentia  ,  deducere  tantum  licet  ,  lente  vaide  in  im* 
nimis  vasis  ,  ut  demonstrant  proprietates  ,  celerius  in  truncis 
praecipuis  moveri  absorptos  humores. 

De  digestionis  apparatu . 

XXVII.  Perlustratis  organis,  quibus  sanguis  ad  cunctas  sustinen¬ 
das,  vivificandas  paries  defertur,  ac  illis ,  quibus  nova,  ac  alia  dis- 

persa  principia  ex  variis  partibus  ad  illum  restaurandum  colli 
guntur  ,  nunc  organa  ,  quae  ad  istorum  praeparationem  inser¬ 
viunt,  cognoscenda  ,  utpotequae  ,  licet  indirecte  ,  attamen  cum 
vasculoso  systemate  conspirant.  Viventium  corporum  maxima 
pars  his  non  indigent  organis  ,  uti  sunt  vegetabilia  ,  et  praeter 
extensum  Medusarum  genus  ,  seu  Ryzostoma  Cuvierii,  non  pau¬ 
ca  simplicia  animalia  ,  quae  omnia  ,  absorbentibus  vasculis  ,  aul 
in  radicibus,  aut  aliis  partibus  contentis,  a  medio,  in  quo  repe- 
riuntur  ,  nutrientia  hauriunt  principia. 

XXVIII.  Prout  magis  complicata  ,  sive  perfecta  animalium  fit 
structura  ,  interna  manifestatur  cavitas  alimentis  recipiendis  di¬ 
cata,  ad  cujus  internam  superficiem  hiantia  adsunt  absorben¬ 
tium  ostiola. 

XXIX.  In  homine  multa  ,  ac  valde  composita  organa  ad  repa¬ 
randa  nutrientia  principia  concurrunt  ,  quae  digestionis  appara¬ 
tum  constituunt.  Cibus  labiis  prehenditur  ,  his  ,  et  buccis  ,  et 
lingua  ore  volvitur  ,  dentibus  dividitur  ,  confunditur  ,  confi¬ 
citur.  Affluente  vero  e  glandulis  parotidibus ,  submaxillaribus  , 
et  sublingualibus  plurima  saliva,  alimenta  in  massam  mollem  su¬ 
biguntur,  quae  pharyngi,  membranaceo  scilicet  musculoso  sacco 
inferius  cum  oesophago  continuato  traditur.  Non  tantum  suo  pon¬ 
dere  ,  quantum  contractione  pharyngis  ,  et  oesophagi  ,  qui  per 
colli  inferiora ,  et  per  thoracem  descendit  pone  cor,  cibus  in  aper¬ 
to  ventriculo  detruditur  ,  ubi  aliquandiu  detinetur. 

XXX.  Conoideum  istud  conceptaculum  partim  in  sinistro  hypo¬ 
chondrio  ,  partim  in  epigastrio  transversiin  situm,  e  duplici  ori¬ 
gine  nervos  obtinet,  quorum  nonnulli  arterias  irretientes  e  ple¬ 
xu  semilunari  ,  alii  vagi  dicti  a  medulla  oblongata  proveniunto 

Diversas  esse  istorum  nervorum  proprietates,  ac  a  vagi  filamen¬ 
tis  peculiares  excipi,  ac  deferri  impressiones,  et  sedem  distincti 
sensus  constitui  ,  ex  aliorum  sensuum  analogia  conjici  potest. 

XXXI.  A  numerosissimis  ad  internam  superficiem  hiantibus  va¬ 
sculis  exhalat  humor  ad  alimenta  solvenda  aptissimus,  gastricus 
succus  vocatus.  Alimen taris  massa  sic  soluta  atque  mutata  transit 
in  intestina.  In  istorum  initio,  scilicet  in  duodeno  miscetur  cum 
succo  pancreatico  a  glandula  salivalibus  non  dissimili,  sub  ven¬ 
triculo  transversim  sita  ,  parato  ,  ac  cum  bile  in  hepate  secre¬ 
ta  ,  a  qua  nutrititia  principia  separari  videntur.  Peculiaris  na¬ 
turae  est  glandula  hepar  in  dextero  praesertim  hypochondrio,  et 
in  epigastrio  appensa,  in  quam  vascula  secernentia  ,  peculiari 
modo  disposita,  carbonii  oxydo  ,  hydrogenio  ,  ac  aliis  principiis 
onustum  sanguinem  advehunt.  Ad  bilis  adjuvandam  secretionem 
factus  videtur  lien  in  sinistro  hypochondrio  positus  ,  in  quo 
magna  sanguinis  quantitas  allata  oxycarbonosam  indolem  adqui- 
rit  ad  indicatum  implendum  munus  magis  aptam. 

XXXII.  Interea  fibrarum  muscularium  contractione ,  seu  peristab 
tico  motu,  ex  duodeno  in  jejunum  ,  et  continuum  ileum  ,  ac  su¬ 
perata  valvula  Bauhini  in  crassa  fertur  intestina  ,  caecum  scilicet, 
colon,  et  rectum,  tribus  tunicis,  cellulosa  nempe  externa,  media 
musculari  ,  intima  celluloso-mucosa  extructa ,  aeque  ac  tenuia. 
In  crassis  intestinis  alimenta  in  excrementitiam  materiem  mutata 
mole  ,  acrimonia  successivas  contractiones  cientibus  in  rectum 
propulsa  ,  istud  ,  et  quae  consentiunt  abdominales  musculos,  dia¬ 
phragma  ad  contractionem  inducunt  ,  atque  superato  ani  sphin¬ 
ctere  e  corpore  excernuntur. 


ARTICULUS  IV. 

De  systemate  nervoso ,  ac  de  locomotionis  apparatu . 

I. 

Ejxilissima,  ac  per  totum  corpus  dispersa  subtilissima  fila,  me¬ 
dullari  nervea  substantia  in  cellulosis  inclusa  vaginis  conflata , 
ac  simul  ad  unum  centrum  confluentia  nervosum  constituunt 
systema ,  quod  prout  magis  perfectum  reperitur ,  diotis  filis  non 
solum,  sed  gangliis,  cerebello  ,  ac  cerebro  proprie  dicto  confla¬ 
tur  ,  quae  partes  filis ,  fibris  ,  ac  fasciculis  ad  commune  concur¬ 
runt  efformandum  centrum  ,  cui  sicuti  referuntur  omnes  sensa¬ 
tiones,  caeteris  magis  sensibile  organum  constituunt ,  ideo  prae¬ 
cipue  sensorii  nomine  dignum  :  comprehendit  Varolii  pontem  , 
ac  medullae  oblongatae  caudam  ,  quae  in  qualuor  fascicu¬ 
los  simul  collectos  producitur ,  ac  per  totum  vertebrarum  spe¬ 
cum  extenditur  ,  ubi  medullae  oblongatae  nomen  adquirit  ,  ex 
qua  maxima  dictorum  nerveorum  filorum  pars  ad  omnia  fere 
corporis  fertur  organa. 

II.  Ex  his  facile  est  videre,  factos  esse  nervos  ad- statuendam 
harmoniae,  seu  conspirationis  speciem  inter  tot,  quibus  compo¬ 
nitur  humanum  corpus,  organa  ;  iis  proinde  viventibus  naturis  , 
in  quibus  nec  sejuncta  ,  nec  numerosa  adsunt,  perperam  admis¬ 
si  ,  frustra  quaesiti ,  nec  necessarii  ,  cum  ex  partium  positione 
simplicissima  adsit  conspiratio. 

III.  Memorata  exilissima  fila  in  fasciculos  collecta  efformant 
plus ,  minusve  crassos  funiculos ,  qui  sunt  nervei  trunci ,  duplici 

facultate  praediti.  Apti  enim  sunt  nervi  ad  varias  acceptae  im¬ 
pressiones  transvehendas  ad  commune  sensorium  ,  atque  oppo¬ 
sita  directione  a  centro  ad  peripheriam  duplici  modo  transmit¬ 
tunt  nerveum  fluidum.  Dubium  est ,  num  eadem  fila  ,  an  diversa 
in  eosdem  fasciculos  collecta  duabus  istis  facultatibus  sint  dicata. 
Certum  est  ,  nonnullos  adesse  nervos  ,  qui  unicae  tantum  fun¬ 
ctionis  exercitio  ,  scilicet  impressionibus  accipiendis  ,  ac  trans¬ 
mittendis  sunt  idonei  :  alii  hac  praediti  sunt  virtute ,  ac  prae¬ 
terea  jugiter  proprium  fluidum  in  organa  ,  cum  quibus  com¬ 
municationem  servant ,  effundunt :  alii  demum  dictis  proprietati¬ 
bus  ,  et  etiam  illa  ,  qua  repente  dictum  fluidum  magna  copia 
ad  musculos  in  contractiones  ,.  alternosque  motus  adigendos 
transferunt.  En  quibus  nervi  omnes  gaudent  proprietatibus,  sed 
minime  sensibilitate  ,  quae  facultas  ab  integro  nervoso  systema¬ 
te  dependet,  et  a  variis  istius  organis  modificatur:  en  quo¬ 
modo  innumerae  solutae  reperiuntur  quaestiones. 

IV.  A  facultate  omnibus  nervis  inhaerente  acceptas  impres¬ 
siones  transvehendi  ad  centrum  ,  seu  nervorum  dictum  concur¬ 
sum  peculiaris  in  isto  aegre  definienda  operatio  producitur ,  quae 
vario  modo  manifestatur,  quaeque  sensibilitatem  constituit.  Sed 
non  omnes  eodem  modo  ad  hoc  producendum  phaenomenon  con¬ 
currunt  nervi.  Qui  ,  uti  dictum  est  ,  unice  impressionibus  acci¬ 
piendis,  ac  transmittendis  sunt  apti  ,  peripherica  extrema  instru¬ 
cta  peculiaribus  organis  possident  ,  quae  specificis  ,  ac  distin¬ 
ctis  impressionibus  recipiendis  illos  reddunt  aptos.  Organa  ista 
sensuum  organa  vocantur  ,  et  juxta  omnes  physicas  leges  ,  qui¬ 
bus  obediunt  corpora  ,  quae  impressiones  excitant,  sunt  extru- 
cta  ,  uti  facile  est  videre  in  oculo  ,  in  aure  ,  in  naribus. 

Nervi  autem  sunt  olfactorius  ,  opticus  ,  auditivus  ,  gustatorius , 
quibus  addendus  nervus  pneumo-gastricus  ,  seu  vagus  ad  anxie¬ 
tatis  sensus  ,  et  famis  praecipue  transvehendos  factus.  Cae te¬ 
ri  nervi  tactiles  ,  seu  tactui  obnoxias  qualitates  a  corporibus 
accipiunt  ;  sed  nonnulli  prae  caeteris  peculiari  artificio  sunt  in¬ 
structi  ,  quod  magis  hujus  functionis  exercitio  aptos  reddit,  uti 
videre  est  in  apice  digitorum ,  in  mammalium  labiis  ,  in  inse¬ 
ctorum  antennis  ,  ubi  recondita  gelatinosa  substantia  motus 
acceptos  transfert. 

V.  Haec,  quam  possident  nervi  omnes,  facultas  videtur  pen¬ 
dere  a  peculiari  mobilitate,  qua  gaudet  nervea  pulpa,  qua  sunt 
moliti  ,  uti  demonstrant  experimenta  Arnemani  ,  e  quibus 
evincitur  ,  in  nervorum  abscissorum  cicatrice  destrui  istam  ,*et 
restitui  fluidi  nervei  transmittendi  proprietatem.  Dein  illam  e 
molecularum  mobilitate  detineri  ,  comprobant  ,  quae  offerunt 
quamplurima  mobilissima  corpora  ,  ac  tot  a  consimili  aptitudine 
pendentia  phaenomena. 

VI.  Mutatio  in  nervorum  centro  producta  determinat  nervei 
fluidi  transitum  per  nervos  conductores  ,  qui  in  musculos  loco- 
motionis  finiuntur.  Contrahuntur  isti  ,  et  variis  pro  vario ,  quo 
sunt  dispositi  ,  modo  motubus ,  caussam  praebent.  Facultas  ista 
nervis  etiam  inhaerens  proprietas  est  ,  quae  longe  ab  alia 
differt,  ac  a  centro  ad  peripheriam  dirigitur.  Per  hanc  or¬ 
gana  cuncta  loco  moti  onis  praecipue  dependentia  a  nerveo  red¬ 
duntur  systemate  ,  atque  activa  fit  cum  externis  corporibus  com¬ 
mutatio  ,  quae  tantum  passiva  est  a  facultate  ,  qua  impressio¬ 
nes  a  peripheria  ad  centrum  devehuntur. 

VII.  Si  confestim  magna  nervei  fluidi  quantitas  ad  musculos 

excitandos  pro  opportunitate  transmittitur,  continuam  a  nervis 
fieri  transmissionem  dicti  fluidi ,  innumera  suadent  phaenomena  , 
et  proinde  ab  interrupto  istius  influxu  omnium  partium  ser¬ 
va  lur  mobilitas  ,  isliusque  auxilio  inconstans  tonicitatis  ,  seu  in¬ 
conspicuae  contractilitatis  status  explicatur  in  cellulosa  ,  nec  non 
muscularis  energicae  mobilitatis  ,  ac  exquisitissimae  nerveae  ra¬ 
tio  habetur.  Duplici  igitur  modo  in  animali  oeconomia  agit  flui¬ 
dum  istud  :  i.  magna  copia  ,  ac  illico  ductum  in  musculis  motus  , 
contractionesque  inducit  ;  2.  minori  ,  insensibili  ,  nec  interrupta 
transvectum  organa  omnia  mobilitate  instruit. 

VIII.  Peculiari  artificio  nonnullis  in  nervis  injecto,  supprimi¬ 
tur  primus  nervei  fluidi  transmissionis  modus  ,  et  tantum  se¬ 
cundus  fortasse  magis  perfectus  detinetur  ,  uti  observare  est 
fieri  a  gangliis  nervi  intercostalis  ,  aeque  ac  ab  aliis  ,  quae 
corpuscula  sunt  subglobosa,  numerosas  nerveas  propagines  ,  qui¬ 
bus  intime  nexis  conflantur  ,  emittentia.  Filamenta  ideo  omnia  , 
quae  ex  gangliis  originem  ducunt,  sive  ex  hac  caussa  ,  sive  ex 
modo,  quo  per  organorum  substantiam  distribuuntur,  repentinae 
dictae  transmissionis  facultate  sunt  destituta  ,  proinde  a  stimu¬ 
lis  aliunde  advenientibus  ,  nec  a  nerveo  fluido  ,  quod  jugiter  par¬ 
va  copia  ,  ac  lente  pervadit,  contrahuntur  nonnulla  viscera. 

IX.  Bini  anteriores  ,  ac  bini  posteriores  fasciculi  ,  quibus 
spinalis  componitur  medulla ,  sursum  extenduntur,  ac  illi  varios 
nervos  ,  et  cerebri  crura  componunt  ,  hi  in  fasciculos  cerebelli 
inferiores  protenduntur.  Fasciculi  isti  corpora  restiformia  vocati 
una  cura  illis  a  cerebello  ad  prominentias  bigeminas  directis , 
ac  aliis  e  lateribus  provenientibus  ,  simulque  occurrentibus  in 
lineam  mediam  constituunt  cerebelli  crura  ,  quae  dein  divisa  , 


ac  subdivisa  numerosissimas  offerunt  lamellulas  medullares  ab 
interpositis  cinereae  substantiae  stratis  sejunctas  ,  ac  obtectas  , 
‘ex  qua  dispositione  magna  cum  electromotoribus  a  Volta  inven¬ 
tis  analogia  exsurgit.  Uti  cerebellum  ,  sic  cerebri  hemisphaeria  a 
fibrarum  medullarium  fasciculis  ,  crurum  cerebri  nomine  distin¬ 
ctis ,  componuntur.  Fibrae  attamen  istae  magis  expanduntur, 
ac  ab  interposita  cinerea  substantia  segregantur  ,  et  subtilis¬ 
simo  artificio  extructa  intus  recondita  organa  componunt,  dum 
extus  dictae  substantiae  stratum  undequaque  hemisphaeria 
obvelat. 

X.  Ob  strictum  nexum,  qui  animam  inter,  et  centrales  istas 
partes  existit,  nil  mirum,  si  obscurissima  nostris  oculis  ,  restri- 
ctisque  mentibus  phaenomena  se  produnt:  parvam  utique  ,  sed 
aliquam  tamen  praebent  lucem  observationes  ,  et  experimenta , 
quibus  mobilitate  contractilitati  affini  praeditas  esse  cerebrales 
fibras ,  evincitur  ,  quibus  etiam  illustrantur  a  Cl.  Antecessore  ,  ac 
Praeceptore  nostro  J.  Francisco  Cigna  suis  eximiis  in  thesibus 
effata  ,  ubi  ait  j  »  neque  solum  impressiones  externorum  obje- 
»  ctorum  recipit  cerebrum  ,  verum  etiam  easdem  servat  ,  et 
»  animae  cogitanti  exhibet,  cujus  est  domicilium.  »  Non  mi¬ 
rum  dein ,  si  laesiones  medullae  oblongatae  ,  annexisque  minus 
adhuc  cognitis  partibus  illatae  tonicos  ,  clonicosque  spasmos  , 
omniumque  organorum  convulsiones  inducunt ,  cum  omnium  ner¬ 
vorum  ,  cerebelli  filorum,  cerebralium  fibrarum  extrema  cen¬ 
tralia  simul  stricte  in  hoc  centro  connexa  irritentur  ,  sicque 
cunctae  in  consensum  rapiantur  partes  ,  quae  aliquam  cum  sen¬ 
sorio  communicationem  per  nerveos  servant  funiculos. 

XI.  E11  quomodo  tam  vario,  et  tam  sublimi  artificio  extru- 

cta  exurgunt  organa  universum  nervosum  systema  componen¬ 
tia  :  en  quomodo  tot  varia  implentur  munera ,  ac  perficiuntur 
functiones:  en  cur  tam  diversae  inducantur  mutationes  ,  ac  tam 
mira  multiplicia  ,  et  interdum  opposita  phaenomena  succedant 
in  experimentis,  aeque  ac  in  morbis  ab  actione  tot  agentium, 
quorum  nonnulla  soporem  aut  partiale  ,  vel  universale  excita- 
mentum  cerebrale  moliuntur :  alia  nervei  fluidi  secretionem  adau¬ 
gent,  ac  vigoris  adaucti  phaenomena  inducunt  :  alia  imminuunt 
secretum  destruunt  ,  ac  infirmant :  alia  subtrahunt  ,  uti  stimu¬ 
lantia  ,  quae  musculos  ad  contractiones  cient ,  aut  nunc  per 
nervos  tum  voluntatis  imperio  subditos  ,  tum  subtractos,  nunc 
per  fibras  cerebrales  dirigunt;  alia  demum  centrales  nervo¬ 
rum  extremitates  in  sensorio  collectas  divexant  ,  ac  irritatio- 
nis  pathemata  gignunt  ,  quibus  cognitis  ,  inter  dissitas  ma¬ 
xime  partes  inopinae  ,  ac  subitae  metastases  ,  consensusque  ex¬ 
plicantur. 

XII.  Haec  omnia  evincunt ,  multiplices  esse  nervosi  systema¬ 
tis  proprietates,  plurimisque  a  tat  noxis  affici  modis  ,  et  ne¬ 
quaquam  in  hoc  systemate  unicam  indivisibilem  existere  exci- 
tabilitatem  :  ac  si  phaenomena  nonnulla  hanc  adesse  apparen¬ 
ter  demonstrant,  hoc  evenit,  quia  fere  omnia  corporis  organa 
per  numerosa  nervea  fila  in  communi  centro  concurrunt,  simulque 
communicant  ,  sicque  consentiunt. 

De  locomotionis  apparatu . 

XIII.  Molestas  nunc  ,  jucundas  alias  per  nervos  impressiones 
accipientibus  hominibus  sive  ad  grata  sibi  paranda  ,  vel  ingra¬ 
ta  aufugienda  objecta  necessaria  redduntur  organa  ,  quae  ad  in- 

dividui  locomotionem  inserviant.  Haec  quae  simul  conspirantia 
distinctum  apparatum  constituunt  sunt  musculi  ,  quibus  termi¬ 
nantur  nervorum  nonnullorum  peripherica  extrema  ,  ossa  ,  qui¬ 
bus  molles  fulciuntur  partes ,  ligamenta ,  quibus  illa  connectun- 
tur,  cartilagines,  ac  bursae  mucosae  ,  quae  motus  faciliores  ef¬ 
ficiunt. 

XIV.  Quas  praestent  utilitates  recensita  organa,  jam  adnotavi- 
mus  ;  nunc  functiones  ,  quae  ab  istis  apparatui  locomotionis 
conciliantur,  cognoscendae.  Hae  praecipuae  sunt  status  ,  incessus , 
cursus  ,  saltus ,  natatus  ,  modus  ,  ac  gestus  ,  et  praeterea  in 
brutis  reptatus ,  atque  volatus  ,  quibus  addere  praestat  vocem 
simplicem ,  atque  articulatam  ,  cujus  utendi  facultas  a  sublimiori 
principio  repetenda  hominibus  tantum  impertita. 

